5 dharin maraali bappayah maafudhee: Mamma - The Press\n5 ދަރިން މަރާލި 'ބައްޕަ'އަށް މައާފު ދީ: މަންމަ\nއައިޝާ ރީމާ 12 June 2019, 14:02\nޓިމް ޖޯންސް ޖޫނިއާ މަރާލި5ދަރިން / ފޮޓޯ: ސީބީއެސް\nރަހުމެއް ނެތި5ދަރިން މަރާލި ބައްޕައަށް މައާފު ދިނުމަށް އެ ކުދިންގެ މަންމަ ކޯޓުގައި އެދިއްޖެއެވެ.\nސައުތު ކެރޮލައިނާގެ ކޯޓެއްގައި ވާހަކަ ދައްކަމުން އެމްބާ ކައިޒާ ބުނީ، ދައުވާ ރައްދުވާ ޓިމް ޖޯންސް ޖޫނިއާ، 37، އަކީ އެއްވެސް ރަހުމެއް ހުރި މީހެއް ނޫންކަމަށާއި، ނަމަވެސް އެއީ އޭނާގެ ދަރިން އިންތިހާއަށް ލޯބިވި 'ބައްޕަ' ކަމަށެވެ.\n2014 ވަނަ އަހަރުގެ އޯގަސްޓް މަހުގެ 28 ވަނަ ދުވަހު، އަމިއްލަ ގޭގައި، އުމުރުން އެންމެ 1 އަހަރާއި 8 އަހަރާ ދެމެދުގެ5ދަރިން މަރާލި މައްސަލާގައި ޓިމް ޖޯންސް ޖޫނިއާގެ މައްޗަށް ދައުވާ އުފުލީ މޭ މަހުއެވެ.\nއެމެރިކާގެ ޝަރުއީ ނިޒާމު ހަމަޖެހިފައިވާ ގޮތުން މައްސަލައިގެ އަސްލަށް ބަލާ، ޓިމް ޖޯންސް ޖޫނިއާގެ މައްޗަށް އިއްވާ ތަންފީޒު ކުރާނީ މަރުގެ ހުކުމް ތޯ ނުވަތަ އުމުރު ދުވަހުގެ ޖަލު ހުކުމް ތޯ ކަނޑައެޅުމުގައި އިސް ދައުރެއް އަދާކުރާނީ ޖޫރީއިންނެވެ.\n"އެ ދަރިން ތަހައްމަލު ކުރި ވޭން އަހަރެން އަޑުއެހިން. މައެއްގެ ހައިސިއްޔަތުން، ވެގެން ވިއްޔާ އޭނާގެ މޫނު އިރާ ކުދިވެސް ކޮށްލާނަން. އެއީ އަހަރެންގެ މައިވަންކަން ލޯބި މަޖުބޫރުކުރާ ގޮތް... އެކަމަކު އަހަރެން މިހާރު މި ވާހަކަ ދައްކަނީ ދަރިންގެ ފަރާތުން. އެ ދަރިން އެ ބައްޕަ ދެކެ އިންތިހާއަށް ލޯބިވި"\n5 ދަރިން މަރާލިއިރު އެމްބާ އިނީ ވަރިކޮށްފައެވެ. ދަރިންނާ އެމްބާ ބައްދަލުކުރަނީ ހަމައެކަނި ހަފުތާއެއްގެ ހޮނިހިރު ދުވަހު، ރެސްޓޯރަންޓަކުންނެވެ.\nޓިމް ޖޯންސް ޖޫނިއާ އޭނާގެ ފަސް ދަރިން މަރާލާފައި ވަނީ، އުމުރުން6އަހަރުގެ ދަރިފުޅު ކަރަންޓް ސޮކެޓަކާ ކުޅެން އިންތަން ފެނުނު ހިސާބުންނެވެ. އެ ވަގުތުން ވަގުތަށް އެ ދަރިފުޅު މަރާލުމަށްފަހު، އުމުރުން 1 އަހަރާ،2އަހަރާ،7އަހަރާ، 8 އަހަރުގެ (4) ދަރިން މަރާލީއެވެ. އަދި ޕްލާސްޓިކް ޝީޓުތަކެއްގައި ހަށިގަނޑުތައް ބަންދުކުރުމަށްފަހު އޭނާ ދުއްވާ އުޅަނދަކަށް އަރުވައިގެން9ދުވަސްވަންދެން އެކި ހިސާބުތަކުގައި ދުއްވުމަށްފަހު އެލަބޭމާއަށް ހަށިގަނޑުތައް އެއްލާލިއެވެ.\nޓިމް ޖޯންސް ޖޫނިއާ ހައްޔަރުކޮށްފައި ވަނީ މިސިސިޕީއިންނެވެ. އެއީ އޭނާގެ އުޅަނދުން މިނިކުނިވަސް ދުވާތީ ފުލުހަކު އޭނާ ހުއްޓުވި ހިސާބުންނެވެ.\nއޭނާއަކީ ނަފުސާނީ މައްސަލައެއް ހުންނަ މީހެއް ކަމަށް ބުނެ، ޓިމް ޖޯންސް ޖޫނިއާ ވަނީ މި ދައުވާތަކަށް އިންކާރުކޮށްފައެވެ. ޓިމް ޖޯންސް ޖޫނިއާގެ ވަކީލުންގެ ޓީމުން ބުނާ ގޮތުގައި އޭނާއަކީ ނުރައްކާތެރި ނަފުސާނީ ބައްޔެއް ކަމަށްވާ ސިޒޯފްރޭނިއާގެ ތަކުލީފުތައް އުފުލަމުންދާ މީހެކެވެ. މިކަމުގެ ތަކުލީފުތައް އޭނާގެ މަންމަވެސް އުފުލިކަމަށްވެއެވެ.\nޓިމް ޖޯންސް ޖޫނިއާއަށް ސިޒޯފްރޭނިއާގެ އުނދަގޫތައް ބޮޑުވާން ފެށީ، އެމީހުންގެ އަވަށްޓެރިއެއްގެ ގޮތުގައި ދިރިއުޅެމުންދިޔަ ފުރާވަރު އުމުރުގެ ކުއްޖެއްގެ ގާތަށް އޭނާގެ އަންހެން "ވަންނަން" ފެށުމުން ކަމަށްވެސް ޓީމް ޖޯންސް ޖޫނިއާގެ ދިފާއަށް މަސައްކަތްކުރާ ޓީމުން ވަނީ ވަކާލާތުކޮށްފައެވެ.\nހަނގުރާމައަކުން ދިފާއުވާން ލޮލުފިޔަވެސް ޖަހާނުލާނަން: އީރާނު\nޒައިނުލް އާބިދީން އަވަހާރަވެއްޖެ\nމޫސުމީ ނޭދެވޭ ބަދަލުތަކާ ދެކޮޅަށް ބައިނަލްއަގުވާމީ މުޒާހަރާއެއް\nވައިޓްހައުސް ކައިރީ ބަޑިޖަހާ 1 މަރާލައިފި!


SunOnline: Raees aai naib raees adhi hurihaa vazeerun maalee bayaan haama kohdhevvaifi\nރައީސާއި ނައިބް ރައީސް އަދި ހުރިހާ ވަޒީރުން މާލީ ބަޔާން ހާމަކުރައްވައިފި\nމުއާވިޔަތު އަންވަރު 10 Jan 2019, 23:53\nރައީސް އިބްރާޙިމް މުހައްމަދު ސޯލިހުގެ ވަޒީރުންގެ މަޖިލީހުގެ ފުރަތަމަ ބައްދަލުވުން: ރައީސް އާއި ނައިބް ރައީސް އަދި ހުރިހާ ވަޒީރުންގެ މާލީ ބަޔާން ވަނީ އާންމު ކޮށްފައި -- ފޮޓޯ/ ރައީސް އޮފީސް\nރައިސުލްޖުމްހޫރިއްޔާ އިބްރާހިމް މުހައްމަދު ސޯލިހް އާއި ނައިބް ރައީސް ފައިސަލް ނަސީމްގެ އިތުރުން ދައުލަތުގެ ހުރިހާ ވަޒީރުންގެ މާލީ ބަޔާން ރައީސް އޮފީހުގެ ވެބްސައިޓްގައި އާންމު ކޮށްފި އެވެ.\nރައީސް އޮފީހުން ބުނީ ދައުލަތުގެ އިސްވެރިންގެ މާލީ ބަޔާން ހާމަކުރައްވާފައި ވަނީ ރާއްޖޭގައި ކޮރަޕްޝަން ހުއްޓުވައި، ދިވެހި މުޖުތަމައުން އޭގެ ނޭދެވޭ އަސަރު ނައްތާލުމަށްޓަކައި ސަރުކާރުން ކުރައްވާ މަސައްކަތްތަކުގެ ތެރެއިން ކަމަށެވެ.\nރާއްޖޭގައި ކޮރަޕްޝަން ނައްތާލައި، ދިވެހި ރައްޔިތުންނަށް ހެޔޮ ވެރިކަމެއް ކޮށްދެއްވުމަކީ ރައީސްގެ ރިޔާސީ ވައުދެކެވެ. އަދި ސަރުކާރުގެ އިދާރާތަކާއި، ދައުލަތުގެ ކުންފުނިތަކަށް އައްޔަނުކުރާ ހުރިހާ ފަރާތްތަކުގެ މާލީ ބަޔާންތައް ހާމަކޮށް ގަވައިދުން ރިވިއުކުރުމަކީ ރައީސް ރައްޔިތުންނަށް ވެވަޑައިގެންފައިވާ ރިޔާސީ ވައުދެކެވެ. އަދި މިއީ ތާރީޚުގައި ސަރުކާރުން އިސްނަންގަވައިގެން ކޮރަޕްޝަނާ ދެކޮޅަށް މި ފެންވަރުގެ މުހިންމު މަސައްކަތްތަކެއް ކުރައްވާ ފުރަތަމަ ފަހަރު ކަމަށް ވެސް ރައީސް އޮފީހުން ބުނެ އެވެ.\nސަރުކާރުގެ އިސް މަގާމުތަކަށް ރައީސް އައްޔަނުކުރައްވާ ބޭފުޅުންގެ މާލީ ބަޔާންތައް ހާމަކުރުމުގެ މަސައްކަތުގެ ތެރެއިން، ދައުލަތުގެ ވުޒާރާތަކުގެ އިސް މަޤާމުތަކަށް އައްޔަނު ކުރައްވާފައިވާ ބޭފުޅުންނާއި، ދައުލަތުގެ ކުންފުނިތަކުގެ އިސް މަޤާމުތަކަށް އައްޔަނު ކުރައްވާފައިވާ ހުރިހާ ބޭފުޅުންވެސް ކުރިއަށް އޮތްތާނގައި މާލީ ބަޔާންތައް ހާމަކުރައްވަމުން ގެންދަވާނެ ކަމަށް ވެސް ރައީސް އޮފީހުން ބުނެ އެވެ. އަދި ހުރިހާ މާލީ ބަޔާންތައް ރައީސް އޮފީހުގެ ވެބްސައިޓްގައި ގަވައިދުން ޝާއިޢުކުރެވި، އަހަރަކު އެއްފަހަރު އަޕްޑޭޓް ކުރަމުން ދާނެއެވެ.\nސަރުކާރުން ކޮރަޕްޝަނާ ދެކޮޅަށް ކުރާ މަސައްކަތް ފުރިހަމަ ގޮތުގައި ކުރިއަށް ގެންދިއުމަށް ކަމާ ބެހޭ އިދާރާތަކާއި މަދަނީ ޖަމްއިއްޔާތަކުގެ ލަފާ ހޯދަމުން ގެންދާ ކަމަށް ވެސް ރައީސް އޮފީހުން ބުނެއެވެ.\nއެގޮތުން ރައީސް އިބްރާހިމް މުހައްމަދު ސޯލިހު އަށް ވޭތުވެދިޔަ ހަ މަސްދުވަހު ލިބިވަޑައިގެންފައިވަނީ މުސާރައިގެ ގޮތުގައި 1.5 މިލިއަން ރުފިޔާ އެވެ. އަދި މިލްކިއްޔާތުގައި ވަނީ އެމަނިކުފާނުގެ ގެ ކޮޅު ޅ. ހިންނަވަރު ނޫރާނީ ގެ އެވެ. ވޭތުވެދިޔަ ހަ މަސްދުވަހު އެމަނިކުފާނުގެ އެއްވެސް ދަރަންޏެއް ނެތެވެ.\nނައިބް ރައީސް ފައިސަލް ނަސީމްއަށް ވޭތުވެދިޔަ ހަ މަސް ދުވަހު މުސާރައިގެ ގޮތުގައި ލިބިލައްވާފައިވަނީ 1.7 މިލިއަން ރުފިޔާ އެވެ. އަދި ފުވައްމުލަކުގައި ގޯއްޗެއްގެ އިތުރުން ހުޅުމާލޭގައި ހުންނަ ދެ ފްލެޓާއި ދެ ކާރުގެ އިތުރުން ހަ ސައިކަލުގެ އަގުގެ ގޮތުގައި ވަނީ 17.5 މިލިއަން ރުފިޔާ ހިމަނާފަ އެވެ.\nފޮރިން މިނިސްޓަރު އަބްދުﷲ ޝާހިދު އަށް އާމްދަނީގެ ގޮތުގައި 2.7 މިލިއަން ރުފިޔާ ލިބިފައިވާއިރު އޭނާގެ މިލްކިއްޔާތުގައި އިނގިރޭސި ވިލާތުގައި ގެ އެއްގެ އިތުރުން މަޒްޑާ ޑެމިއޯ ކާރެއް އޮވެއެވެ. ނަމަވެސް އޭގެ އަގެއް ހިމަނާފައެއް ނުވެ އެވެ.\nހޯމް މިނިސްޓަރު އިމްރާން އަބްދުﷲއަށް ވޭތުވެދިޔަ ހަ މަސް ދުވަހު އާމްދަނީއެއްގެ ގޮތުގައި އެއްވެސް ފައިސާއެއް ލިބިފައިނުވާ ކަމަށް މާލިބަޔާނުން އެގެން އޮންނައިރު މިލްކިއްޔާތުގައި ހުޅުމާލޭގެ އަމީން އެވެނިއު އިން 2.5 މިލިއަން ރުފިޔާގެ އެޕާޓްމެންޓަކާއި 50 ހާސް ރުފިޔާގެ ސައިކަލެއް އިދެ އެވެ.\nޓުއަރިޒަމް މިނިސްޓަރު އަލީ ވަހީދުއަށް އާމްދަނީގެ ގޮތުގައި ލިބިފައިވަނީ 150،000 ރުފިޔާ އެވެ. އަދި މިލްކިއްޔާތުގައި ހުޅުމާލޭގައި ހުންނަ ގޭ ގެ އަގު 5.4 މިލިއަން ރުފިޔާއަށް އަރާ ކަމަށް ވަނީ ހިމަނާފަ އެވެ.\nޕްލޭނިން މިނިސްޓަރު މުހައްމަދު އަސްލަމަށް ވިޔަފާރީގެ ފައިދާގެ ގޮތުގައި 3.1 މިލިއަން ރުފިޔާ ލިބިފައިވާއިރު މިލްކިއްޔާތުގައި އެއްވެސް މުދަލެއް ނެތް ކަމަށް ވަނީ ހިމަނާފަ އެވެ.\nޓްރާންސްޕޯޓް މިނިސްޓަރު އަދި ވިޔަފާރީ ވެރިޔާ ގާސިމް އިބްރާހިމްގެ ހަނގު އަނބިކަބަލުން އައިޝަތު ނަހުލާއަށް ވޭތުވެދިޔަ ހަ މަސް ދުވަހު މުސާރައިގެ ގޮތުގައި ލިބިފައިވަނީ އެސްޓީއޯގެ ހިއްސާއިން ލިބުނު 2443.40 ރުފިޔާ އެކެންޏެވެ. އަދި މިލްކިއްޔާތުގައި އެއްވެސް އެއްޗެއް ނެތް ކަމަށް މާލީ ބަޔާނުގައި ވަނީ ހިމަނާފަ އެވެ.\nޝައިމް ގެއްލުމާއި ޖަލު ހަމަނުޖެހުމުގެ ތަފްސީލް ކެބިނެޓަށް\nލަންކާ ހަމަލާތަކާ ގުޅިގެން ކެބިނެޓުގައި މަޝްވަރާކޮށްފި\nމަހްލޫފް ސަސްޕެންޝަން އުވާލައިފި


Agu heyovumun dharivarunnah faidhaa thakeh libeyne: Minister\nއިންޓަނެޓް ހެޔޮ އަގުތަކާ އެކު ދަރިވަރުންނަށް ފަައިދާތަކެއް ލިބޭނެ: މިނިސްޓަރު\nއެޑިޔުކޭޝަން މިނިސްޓަރު ޑރ. އައިޝަތު އަލީ އޮންލައިން ބައްދަލުވުމެއްގައި. އިންޓަނެޓް އަގުހެޔޮވުމުން ކުރައްވާ އުއްމީދު ބޮޑު -- ފޮޓޯ: އެޑިޔުކޭޝަން މިނިސްޓްރީ\nއިންޓަނެޓްގެ އަގުތައް ހެޔޮކުރުމާ ގުޅިގެން މުދައްރިސުންނާއި ދަރިވަރުންނަށް ފައިދާތަކެއް ލިބިގެންދާނެ ކަމުގައި އެޑިޔުކޭޝަން މިނިސްޓަރު ޑރ. އައިޝަތު އަލީ ވިދާޅުވެއްޖެ އެވެ.\nއިންޓަނެޓްގެ އަގު ހެޔޮކުުރުމަކީ ރައީސް އިބްރާހީމް މުހައްމަދު ސޯލިހްގެ ރިޔާސީ ވައުދެކެވެ.\nސަރުކާރަށް ދެ އަހަރާ ބައި ފަހުން ވައުދު ފުއްދުމުގެ ގޮތުން މިއަދު ވަނީ އިންޓަނެޓްގެ ހެޔޮއަގު އިއުލާންކޮށްފަ އެވެ.\n"ނެޓްހެޔޮ"ގެ ނަމުގައި ސަރުކާރުން ގެނެސްދިން ބަދަލާއެކު ގޭގެއަށްދޭ ބްރޯޑްބޭންޑް އިންޓަނެޓުގެ ހެޔޮ އަގު ލިބެން ފަށާނީ ޖުލައި މަހުން ފެށިގެންނެވެ. އަދި މޮބައިލް އިންޓަނެޓަށް އައި ބަދަލު އެޕްލައިވާނީ އޮގަސްޓް މަހުން ފެށިގެންނެވެ.\nމިކަމާ ގުޅިގެން އެޑިޔުކޭޝަން މިނިސްޓަރު ޑރ. އައިޝަތު އަލީ މިއަދު ކުރެއްވި ޓްވީޓެއްގައި ވިދާޅުވީ އިންޓަނެޓްގެ އަގުތައް ހެޔޮކުރުމާ ގުޅިގެން މުދައްރިސުންނާއި ދަރިވަރުންނަށް ފައިދާތަކެއް ލިބިގެންދާނެ ކަމަށް އުއްމީދު ކުރައްވާ ކަމަށެވެ.\nއިންޓަނެޓް އަގުތަކަށް މިއަދު ގެނައި ބަދަލުތަކާ މެދު ހިތްހަމަޖެހިވަޑައިގަންނަވާ ކަންވެސް މިނިސްޓަރު ވަނީ ހާމަކުރައްވާފަ އެވެ.\nމިނިސްޓަރު އައިޝަތު އަލީ ވިދާޅުވީ އިންޓަނެޓްގެ އަގުތަކަށް ގެނެވުނު ބަދަލުތަކާ އެކު ދަރިވަރުންގެ އޮންލައިން ކްލާސްތަކަށް ހުއްޓުމެެއް ނައިސް ކުރިއަށްދާނެ ކަމަށެވެ. އަދި މުދައްރިސުންނާއި ދަރިވަރުންނަށް ކުރިއަށް ވުރެ ރަނގަޅަށް މުއާމަލާތު ކުރެވޭނެ ކަމަށް އުއްމީދު ކުރައްވާ ކަމަށެވެ.\n"[ސަރުކާރުގެ] މި އިސްނެގުމާއި ގުޅިގެން މުސްތަގުބަލުގައި ހެޔޮ ބަދަލުތަކެއް ފެންނާނެ،" މިނިސްޓަރު ވިދާޅުވި އެވެ.\nގައުމީ ބްރޯޑްބޭންޑް އިންޓަނެޓު ސްޕީޑް ދެ އެމްބީޕީއެސް\nއަގަށް ގެނައި ބަދަލާއެކު އެންމެ ބޮޑަށް ފާހަގަ ކުރެވެނީ ގައުމީ ބްރޯޑްބޭންޑް އިންޓަނެޓު ސްޕީޑެއް ކަނޑައެޅުމެވެ. އަންނަ ޖުލައިއިން ފެށިގެން ދެ އެމްބީޕީއެސް އަށް ވުރެ ސްޕީޑް ދަށްކޮށް ޕެކޭޖެއް ނުވިއްކޭނެ އެވެ. އަދި އިންޓަނެޓު ހުސްވުމަށްފަހު ދެން ލިބޭ ތްރޮޓޮލް ސްޕީޑް ދެ އެމްބީޕީއެސް އެވެ. މީގެ އިތުރުން 300ރ. އަށްވުރެ މަތިން ވިއްކާ ހުރިހާ އިންޓަނެޓު ޕެކޭޖުތަކެއްގައި ތްރޮޓޮލް ސްޕީޑް ދަށްކުރެވޭނީ ފަސް އެމްބީޕީއެސް އަަށެވެ. މި ބަދަލާއެކު އިންޓަނެޓު ޕެކޭޖު ހުސްވުމުން ދެން ލިބޭ ޕްރީޑު ދެ ގުނަ އާއި ފަސް ގުނަ އަށް މަތިވެގެން ދާނެ އެވެ. އަދި ގޭގެ އަށް ދޭ ބްރޯޑްބޭންޑް ޕެކޭޖުތަކުގެ އަގުން 30 ޕަސެންޓުގެ ހެޔޮކަމެއް އަންނާނެ އެވެ.\nއަގަށް ގެނައި ބަދަލާއެކު ތިން ޕެކޭޖެއް\n250ރ. އަށްވުރެ ބޮޑު ނޫން: ސްޕީޑް5އެމްބީޕީއެސް، ޑޭޓާ 30 ޖީބީ (ތްރޮޓޮލް ސްޕީޑް:2އެމްބީޕީއެސް)\n500ރ. އަށްވުރެ ބޮޑު ނޫން: ސްޕީޑް 15 އެމްބީޕީއެސް، ޑޭޓާ 100 ޖީބީ (ތްރޮޓޮލް ސްޕީޑް:5އެމްބީޕީއެސް)\n700ރ. އަށްވުރެ ބޮޑު ނޫން: ސްޕީޑް 25 އެމްބީޕީއެސް، ޑޭޓާ 200 ޖީބީ (ތްރޮޓޮލް ސްޕީޑް:5އެމްބީޕީއެސް)\nއަގަށް މި ގެނައި ބަދަލާއެކު މޮބައިލް އިންޓަނެޓުގެ އަގު ވެސް ހެޔޮ ވެގެންދާނެ އެވެ. ޕްރިޕެއިޑް އާއި ޕޯސްޓްޕެއިޑް ޑޭޓާ އެލަވަންސް އަދި މޮބައިލް ބްރޯޑްބޭންޑުގެ އެލަވަންސް 20 ޕަސެންޓާ ހަމައަށް އިތުރު ވެގެންދާނެ އެވެ.\nދިރާގު އުރީދޫ މިނިސްޓްރީ އޮފް އެޑިއުކޭޝަން + ޑރ. އައިޝަތު އަލީ


SunOnline: SAFF Championship, Live-blog: Raajje 1 -3India\nސާފް ޗެމްޕިއަންޝިޕުގައި މިރޭ ރާއްޖެއާއި އިންޑިއާ ބައްދަލު ކުރާ މެޗަކީ ދެ ގައުމަށް ވެސް ފައިނަލެކެވެ. މެޗުން މޮޅުވާ ޓީމަކަށް މުބާރާތުގައި ކުރިއަށް ދިއުމުގެ ފުރުސަތު އޮތް އިރު، ރާއްޖެއަށް އޮތް އެންމެ ބޮޑު އެޑްވާންޓޭޖަކީ މި މެޗުން އެއްވަރުކޮށްލައިގެން ވެސް ފައިނަލަށް ދިއުމުގެ ފަހި ފުރުސަތެވެ. އިންޑިއާއަށް އެ ޖާގަ އޮތީ ހަމައެކަނި މޮޅަކުންނެވެ.\nޖެހިގެން އައި މެޗުގައި މުބާރާތުގެ ތާވަލް ފުލުގައި އޮތް، އަދި މިހާރު މުބާރާތުން ކަޓައިފައިވާ ސްރީލަންކާއާ ދެކޮޅަށް ވެސް ނިންމާލަން ޖެހުނީ ޕޮއިންޓަކުން ފަރުޖައްސައިލައިގެންނެވެ. ތިންވަނަ މެޗުގައި އިންޑިއާ ވާދަކުރީ ނޭޕާލާއެވެ. އެ މެޗުން އެ ޓީމު ފަހުވަގުތު މޮޅުވީ، މެޗުގައި ޖެހި ހަމައެކަނި ގޯލުންނެވެ.\nމެޗު ނިމުނީ. އިންޑިއާ3- 1 ރާއްޖެ\nއިންޑިއާ ޓީމުގެ ސުބަސިޝް ބޯސްއަށް ދެ ރީންދޫ ކާޑު ހަމަވެ، ރަތް ކާޑު ދައްކައިފި\nމެޗުގެ ފުރިހަމަ ވަގުތުގެ ކުޅުން ނިމުނީ. އިތުރު ވަގުތުގެ ގޮތުގައި ހަތަރު މިނަޓު ރެފްރީ ދައްކައިފި\nމެޗުގެ ފުރިހަމަ ވަގުތު ހަމަވާން ބާކީ 10 މިނަޓު. އިންޑިއާ3- 1 ރާއްޖެ\nއިންޑިއާގެ ކޯޗު ސްޓިމަކް އައިގޯރ އަށް ރަތް ކާޑު ދައްކައިފި\nރާއްޖެއިން ދެ ބަދަލެއް، ސަމުއްޓޭއާއި އައިސަމްގެ ބަދަލުގައި ކުޅެން ނުކުތީ ނޫމާން އަދި އުމެއިރު.\nމިހާރުގެ ސްކޯ އަކީ އިންޑިއާ3- 1 ރާއްޖެ\nއިންޑިއާގެ ގޯލު ކާމިޔާބު ކޮށްދިނީ ސުނިލް ޗެތުރީ.\nރާއްޖެއިން ބަދަލެއް. ފޭދޫ އިއްބެގެ ބަދަލުގައި ކުޅެން ނުކުތީ ހަސަން ނާއިޒު (ދާދު)\nއިންޑިއާގެ ކުޅުންތެރިއަކަށް ކުރި ފައުލާ ގުޅިގެން އައިސަމްއަށް ރީންދޫ ކާޑެއް.\n'64:00 - މިހާރުގެ ސްކޯ އަކީ އިންޑިއާ2- 1 ރާއްޖެ\nއަޝްފާގު ފޮނުވާލި ހިލޭ ޖެހުން ވެއްޓިގަނެފައި އިންޑިއާގެ ކީޕަރު ދިފާއުކޮށްފި.\nރާއްޖެއަށް އިންޑިއާގެ އޭރިއަ ކުރިމަތިން ކަހަލަ ގޮތަކަށް ހިލޭ ޖެހުމެއް.\nއިންޑިއާގެ ގޯލު ކާމިޔާބު ކޮށްދިނީ ސުނިލް ޗެތުރީ. މިއީ އޭނާ މިފަހަރުގެ މުބާރާތުގައި ޖެހި ތިންވަނަ ގޯލު.\nއިންޑިއާ ގޯލު. މިހާރުގެ ސްކޯ އަކީ އިންޑިއާ2- 1 ރާއްޖެ\nއިންޑިއާއަށް ކޯނަރެއް. އަނެއްކާވެސް އިންޑިއާއިން ރާއްޖޭގެ ޑިފެންސަށް އަންނަނީ ބާރު ބޮޑު ކުރަމުން.\nރާއްޖެއަށް ގޯލު ޖަހާނެ ރަނގަޅު ފުރުސަތެއް. ސެންޓޭ ފޮނުވާލި ބޯޅަ އިންޑިއާ ކުޅުންތެރިއާގެ ފައިގައި ޖެހި ބްލޮކް .\nއިންޑިއާގެ ޓީމުން މެޗުގައި ގިނަ ފައުލުތަކެއް ރާއްޖެ ކުޅުންތެރިންނަށް ވަނީ ކޮށްފައި. އެ ޓީމަށް މިހާތަނަށް ހަތަރު ރީންދޫކާޑު ވަނީ ދައްކައިފަ\nރާއްޖެއަށް ނުރައްކާތެރި ހިސާބަކުން ހިލޭ ޖެހުމެއް. އަޝްފާގަށް ކުރި ފައުލާ ގުޅިގެން ޗިންގްލެންސަނާއަށް ރީންދޫ ކާޑު.\nއިންޑިއާ ޓީމުން ބަދަލެއް. ބްރެންޑަން ފަނަންޑޭޒްގެ ބަދަލުގައި ކުޅެން ނުކުތީ އުދަންތާ ސިންގް\nއިންޑިއާގެ ކުޅުންތެރިއަކަށް އަނިޔާވެގެން ދަނޑުމަތީގައި ފަރުވާ ދެނީ.\nފުރަތަމަ ހާފުގެ ބޮޑުބައި ޑޮމިނޭޓް ކޮށްގެން ކުޅުނީ އިންޑިއާއިން. ރާއްޖެއަށް އެ ހާފުގައި މާ ގިނަ ފުރުސަތުތަކެއް އުފެއްދޭ ގޮތެއް ނުވި.\nދެވަނަ ހާފުގެ ކުޅުން ފެށިއްޖެ. ކިކްއޮފް ކުރީ އިންޑިއާ ޓީމުން\nޕެނަލްޓީ ކާމިޔާބުކޮށް ރާއްޖެއަށް ނަތީޖާ ހަމަހަމަ ކޮށްދިނީ އަޝްފާގު. މިއީ އޭނާ މި މުބާރާތުގައި ޖެހި ތިންވަނަ ގޯލު.\nރާއްޖޭގެ ހަމްޒާ ބޯޅަ ހިފައިގެން ވަންނަން އުޅުމުގެ ތެރޭގައި ވަނީ ފައުލުކޮށްފައި.\nރާއްޖެއިން ރަނގަޅު ހަމަލާއެއް އުފައްދައިފި. ހަމްޒާ އޭރިއާ ބޭރުން ފޮނުވާލި ބޯޅަ ދިޔައީ ގޯލުގެ އަރިމަތިން ބޭރަށް.\nއިންޑިއާ ޓީމުން ފުލުފުލުގައި ނުރައްކާތެރި ގިނަ ހަމަލާތަކެއް ދަނީ އުފައްދަމުން. ރާއްޖޭގެ ޑިފެންސުން ގިނަ މިސްޓޭކްތަކެއް ވަނީ ހަދައިފަ.\nއިންޑިއާގެ ގޯލާއެކު ރާއްޖޭގެ ޓީމު ވަރަށް ބޮޑަށް ޕްރެޝަރަށް ގޮސްފި.\nމިހާރުގެ ސްކޯ އަކީ އިންޑިއާ 1 -0ރާއްޖެ. މިގޮތަށް އޮވެ މެޗު ނިމިއްޖެ ނަމަ ފައިނަލަށް ދަތުރު ކުރާނީ އިންޑިއާ\nއިންޑިއާގެ ގޯލު ކާމިޔާބު ކޮށްދިނީ އެ ޓީމުގެ ފޯވާޑް މަންވީރު ސިންގް.\nރާއްޖޭގެ ސަޕޯޓަރުން ވަނީ މުޅި ދަނޑު ފުރާލާފައި --- ސަން ފޮޓޯ: އާލިމް\n'30 ދަގަނޑޭއަށް ކުރި ފައުލަކާއި ގުޅިގެން އިންޑިއާގެ ސުބަޝިޝްއަށް ރީނދޫ ކާޑެއް\nއަލީ އަޝްފާގަށް ކުރި ފައުލަކާ ގުޅިގެން އިންޑިއާ ޓީމުގެ ޑިފެންޑަރު ސުބަސިޝް ބޯސްއަށް ރީންދޫ ކާޑު ދައްކައިފި.\nމެޗުގެ 30 މިނަޓުގެ ކުޅުން ނިމިއްޖެ. ރާއްޖެ0-0އިންޑިއާ\nޕެނަލްޓީ އޭރިއާ ކުރިމަތީގައި ހުރެ ދަނގަޑޭ ފޮނުވާލި ހަމަލާ އިންޑިއަގެ ސުބަސިޝް ފައިގަ ޖެހިފައި ކޯނަރަކަށް ވަނީ ބޭރުވެފައި\n'28 ދަނގަޑޭ އަށް ރަނގަޅު ފުރުސަތެއް\n'27 އިންޑިއާއިން އަންނަނީ ފުލު ފުލުގައި ރާއްޖޭގެ ގޯލަށް ނުރައްކާ ކުރަމުން\n'25 އިންޑިއާ އިން ނުރައްކާތެރި ހަމަލާއެއް. ޕެނަލްޓީ އޭރިއާ ތެރެއަށް ހުރަސްކޮށްލި ބޯޅަ ފުންމައިގެން އަރައި ސުނިލް ޗެތްރީ ފޮނުވާލި ނަމަވެސް ޖެހުނީ ހުރަސް ދަނޑީގައި\n'24 ޗެތްރީއަށް ކުރި ފައުލަކާއި ގުޅިގެން ރާއްޖޭގެ ސަމޫހު އަށް ވެސް ރީނދޫ ކާޑެއް ދައްކައިފި\nޕެނަލްޓީ އޭރިއާ ކައިރިން ހަމްޕުއަށް ކުރި ފައުކަލާއި ގުޅިގެން ރީނދޫ ކާޑު ދެއްކީ އިންޑިއާގެ 20 ނަންބަރު ރާހުލް އަށް\n'23 އިންޑިއާ ކުޅުންތެރިއަކަށް އަނެއްކާ ވެސް ރީނދޫ ކާނޑެއް\n'20 އިންޑިއާގެ ހަމްޒާ ރާއޯއަށް ރީނދޫ ކަނޑޭއް ދައްކައިފި\n'19 ކައުންޓަރ އެޓޭކެއްގައި ރާއްޖެ އިން އުފައްދަން އުޅުނު ހަމަލާ އިންޑިއާގެ ކުޅުންތެރިން ވަނީ ހުއްޓުވާފައި\nރާއްޖެއަށް ކޯނަރު. ކޯނަރު ނަގަން ގޮސް ހުރީ އަލީ އަޝްފާގު (ދަގަނޑޭ)\nރާއްޖެއަށް ޖެހުމެއް. އިންޑިއާ ދެ ކުޅުންތެރިން ވެގެން ރާއްޖޭގެ ހަމްޒާއަށް ވަނީ ފައުލު ކޮށްފައި.\nދެ ޓީމުން ވެސް މެޗު ފެށީ ހައި ޓެމްޕޯއެއްގައި.\nރާއްޖޭގެ ޓީމް --- ސަން ފޮޓޯ: އަހްމަދު އައިމަން އަލީމެޗު ފެށުނީ. ކިކްއޮފް ކުރީ ރާއްޖެއިން.\nމެޗު ފެށުމަށް ދެ ޓީމުގެ ކުޅުންތެރިން ވެސް ދަނޑަށް ނުކުމެއްޖެ. ރާއްޖެއިން މެޗުގައި ބޭނުން ކުރާނީ ރަސްމީ ރަތް ކުލައިގެ ޖާޒީ. އިންޑިއާ ބޭނުން ކުރަނީ ހުދު ކުލައިގެ ޖާޒީ.\n20:49 ޢާލިމް އަބްދުއްލަތީފް\nމިރޭގެ މެޗު ބެލުމަށް ގިނަ އަދަދެއްގެ ދިވެހި ސަޕޯޓަރުން ވަނީ ދަނޑަށް ވަދެފައި --- ސަން ފޮޓޯ: އަހްމަދު އައިމަން އަލީމެޗު ފަށަށް 15 މިނެޓަށް ވީއިރު ދަނޑުގައި ކުޑަ ނަމަވެސް ޖާގައެއް ނެތް. ބައެއް މީހުން ތިބީ ސިޑިބަރީގެ ތިރީގައި ކޮޅަށް. އަނެއް ބަޔަކު ސިޑިބަރީގެ މަތީގައި ކޮޅަށް އެބަތިބި. އެހެން ނަމަވެސް އަދިވެސް ދަނޑަށް މީހުން ވަންނަމުން އެބަދޭ.\n"އެހެންޏާ ކުދިކުދި ބައިބައިވުންތަކާ ހިޔާލުތަފާތުވުންތައް ދިމާވެފައި އެބަހުރި [ޓީމު ތެރޭގައި]. އަޅުގަނޑު މަސައްކަތް ކުރިއިރު ވެސް. އެހެން ނަމަވެސް މިއީ ރާއްޖޭގެ ތާރީހުގައި ވެސް މިގޮތަށް މިހާ އެކުވެރިކޮށް ރާއްޖޭގެ ގައުމީ ޓީމެއް، ހާއްސަކޮށް ސީނިއާ ފުޓުބޯޅަ ޓީމެއް އޮތް ފުރަތަމަ ފަހަރުކަން އަޝްފާގުމެން ގަބޫލުކުރާނެ. އެހެންވީމަ އަޅުގަނޑު މިއަދު އައިސް މިތާ އިށީނދެ ނެގި 23 ކުޅުންތެރިންނާ ދޭތެރޭ ފަހުރުވެރިވަމޭ ބުނެވިދާނެ،"\nސްރީލަންކާއާއި ރާއްޖެ ވާދަކުރި މެޗަށްފަހު ނޫސްވެރިންނާ ބައްދަލުކޮށް ސުޒޭން ބުނީ މި ފަހަރުގެ އުރީދޫ ސާފް ޗެމްޕިއަންޝިޕަށް ނެގި ޓީމަކީ ރާއްޖޭގެ ތާރީހުގައި ވެސް ނެގުނު އެންމެ އެކުވެރި ގައުމީ ޓީމު ކަމާއި، ޓީމަށް ނެގި 23 ކުޅުންތެރިންނާމެދު ފަހުރުވެރިވާކަމަށް\n20:36 ޢާލިމް އަބްދުއްލަތީފް\nވިއްކައިފައިވާ ޓިކެޓްތަކުގެ އިތުރަށް ވެސް މީހުން ވަދެފައިވާކަން ފާހަގަ ކުރެވޭ. ވަންނަން އުޅުނު ބައެއް މީހުން ވަގު ޓިކެޓް ގެންގުޅޭތީ ދަނޑަށް ނުވައްދާ އަނބުރާ ފޮނުވައިލައިފައި ވޭ\n7. ބްރެންޑަން ފަނަންޑޭޒް\n20:29 ޢާލިމް އަބްދުއްލަތީފް\nމެޗް ފަށަން ބައިގަޑިރަށްވީއިރު މުޅި ގަލޮޅު ދަނޑު ފުރައިލައިފި.\nސާފް ޗެމްޕިއަންޝިޕުގައި ރާއްޖެ އަދި އިންޑިއާ ބައްދަލު ކުރާ މެޗުގެ ލައިވްބްލޮގަށް މަރުހަބާ!


SAG: Thin vana hovi match in Lanka athun Raajje balivejje | Mihaaru\nތިން ވަނަ ހޮވާ މެޗުގެ ތެރެއިން ރާއްޖެ ޓީމުގެ ނުހާ.-- ފޮޓޯ: މޯލްޑިވްސް އޮލިމްޕިކް ކޮމިޓީ/ ހުސެއިން ވަހީދު\n02 ޑިސެމްބަރ 2019 - 19:507comments\nއެންމެ ފަހުން 2016 ވަނަ އަހަރު އިންޑިއާގެ ގުވަހާޓީގައި ބޭއްވި ސައުތު އޭޝިއަން ގޭމްސްގައި ވެސް ލަންކާ އަތުން ބަލިވެ ރާއްޖެ އަށް ލިބުނީ ހަތަރު ވަނަ އެވެ. މި ފަހަރުގެ ގޭމްސްގައި ރާއްޖޭން ކުޅުނު ހަތަރު މެޗުގެ ތެރެއިން "މޮޅުވީ" ޕާކިސްތާން އަތުންނެވެ. ޕާކިސްތާނުން މުބާރާތުން ވަކިވުމުން ރާއްޖެ އަށް މެޗު ލިބުނީ އެވެ. ގްރޫޕް ސްޓޭޖުގައި ފަހު މެޗުން ލަންކާ އަތުންނާއި ސެމީ ފައިނަލުގައި ވަނީ ވަރުގަދަ އިންޑިއާ އަތުން ބަލިވެފަ އެވެ.\nގައުމީ އަންހެން ވޮލީ ޓީމުގެ ކޯޗު އަހުމަދު އަދީލް (ބޭބެ) ބުނީ މެޗުގައި އެންމެ ބޭނުންވި ވަރަށް ނުކުޅެވުނު ކަމަށާއި މި ފަހަރު އަމާޒުހިފީ ތިން ވަނަ ހޯދުމަށް ކަމަށާއި އެކަން ހާސިލްނުވުމަކީ ދެރައެއްގެ ގޮތުގައި ދެކޭ ކަމަށެވެ.\n"އެންމެ ފަހުން ސައުތު އޭޝިއަން ގޭމްސްގައި ވެސް ލިބުނީ ހަތަރު ވަނަ. މި ފަހަރު ބޭނުންވީ އެ އަށް ވުރެން ތަންކޮޅެއް މައްޗަށް ޖައްސާލަން. އެކަން ނުވެދިޔައީ. އަސްލު ބޭނުންވި ވަރަށް މި މެޗުގައި ފަހުން ނުކުޅެވި މިސްޓޭކް ވެސް ގިނަކޮށް ފެނުނީ. އެހެން ނަމަވެސް ކުޅުންތެރިން ކުރި މަސައްކަތް ފާހަގަކުރަން،" ގައުމީ ޓީމަށް 2016 ވަނަ އަހަރުގެ ގޭމްސްގައި ވެސް ކޯޗުކޮށްދިން ބޭބެ ބުންޏެވެ.\nގައުމީ އަންހެން ޓީމުގެ ކުޅުންތެރިން ކުޅުނު މެޗުގައި ޓީމަށް ހިތްވަރުދިނުމުގައި ގައުމީ ފިރިހެން ޓީމުގެ ކުޅުންތެރިންނާއި އޮފިޝަލުން. -- ފޮޓޯ: ހުސެއިން ވަހީދު/ މޯލްޑިވްސް އޮލިމްޕިކް ކޮމިޓީ\nނޭޕާލުގެ ތުރީޕުރޭޝްވޯރު ހޯލުގައި މިއަދު ކުޅުނު މެޗުގެ ސެޓުތައް ދިޔައީ 25-13، 25-18 އަދި 25-08 އިންނެވެ. ގްރޫޕް ސްޓޭޖުގައި ލަންކާ އަތުން ބަލިވި މެޗުގައި ސެޓުތައް ގެންދިޔައީ 25-15، 25-18 އަދި 25-14 އިންނެވެ.\nމެޗުގެ ފުރަތަމަ ސެޓުގައި ލަންކާ އިން ވަރަށް ރަނގަޅަށް ކުޅެ ފަސް ޕޮއިންޓުގެ ލީޑެއްނެގި އެވެ. އެކަމަކު ރާއްޖޭން ވަނީ ހިތްވަރުގަދަ ކުޅުމެއް ދައްކައި ދެ ފަހަރެއްގެ މަތިން ނަތީޖާ އެއްވަރުކޮށްފަ އެވެ. މި ސެޓުގައި ރާއްޖޭގެ ލިބަރޯ ނުހާ ވަހީދު އާއި އައިމިނަތު އަރީޝާގެ އިތުރުން ޓީމުގެ ކެޕްޓަން ހައްވާ ރާޝިދާ (ހައްވަ) ވަނީ މޮޅު ކުޅުމެއް ދައްކައިފަ އެވެ. ރާއްޖެ އަތުން ސެޓުގެ ކޮންޓްރޯލް ގެއްލުނީ މެދަކާ ހަމައިންނެވެ. އެ ހިސާބުން ލަންކާ އިން އެއް ލެވަލެއްގައި ކުޅެ 25-13 އިން ސެޓު ގެންދިޔައީ އެވެ.\nފުރަތަމަ ސެޓު ގެއްލުމުން ރާއްޖޭން ދެ ވަަނަ ސެޓާ ކުރިމަތިލީ ރަނގަޅު ރޫހެއްގަ އެވެ. ދެ ޕޮއިންޓުގެ ލީޑެއްގައި ސެޓުގެ ކުރީކޮޅުގައި އޮތްއިރު އަރީޝާ އާއި ޓީމުގެ ސެޓަރު ޖޫޒާން ޒަރީރު ރަނގަޅަށް ކުޅުނެވެ. އަދި ބަދަލު ކުޅުންތެރިޔެއްގެ ގޮތުގައި އަރައި ޒުވާން ކުޅުންތެރިޔާ ޝަހާ ޝާމިން ވެސް ވަނީ ޕޮއިންޓްތަކެއް ހޯދައިދީފަ އެވެ. އެކަމަކު ވަކި ހިސާބަކުން ލަންކާ އިން އަނެއްކާ ވެސް ސެޓުގެ ކޮންޓްރޯލް ނެގި އެވެ. ރާއްޖޭން ޓައިމް އައުޓްނަގައި ބަދަލުތަކެއް ގެނެސް މެޗުގެ ތެރެއަށް އަލުން ވަންނަން ގިނަ މަސައްކަތްތަކެއްކުރި ނަމަވެސް ލަންކާ އިން ވަނީ މި ސެޓު ވެސް ގެންގޮސް މެޗު ކާމިޔާބުކުރުމުގެ އިތުބާރު ބޮޑުކޮށްފަ އެވެ. ލަންކާ އިން މި ސެޓު ގެންދިޔައީ 25-18 އިންނެވެ.\nރާއްޖޭގެ ހައްވަ (ކ) ފޮނުވާލާ ބޯޅައެއް ބްލޮކްކުރަން ލަންކާގެ ދެ ކުޅުންތެރިން މަސައްކަތްކުރަނީ. -- ފޮޓޯ: ހުސެއިން ވަހީދު/ މޯލްޑިވްސް އޮލިމްޕިކް ކޮމިޓީ\nފުރަތަމަ ދެ ސެޓު ގެއްލުމުން ރާއްޖޭގެ ކުޅުންތެރިންގެ ފަރާތުން ތިން ވަނަ ސެޓުގައި އެންމެ އެކަށީގެންވާ ހިތްވަރެއް ފެނިގެންނުދިޔައިރު، ލަންކާ އިން ދިޔައީ ފުރުސަތުގެ ބޭނުމެއްހިފައި ރަނގަޅު ލީޑެއް ދަމަހައްޓަމުންނެވެ. ރާއްޖޭގެ ކުޅުންތެރިންގެ ފަރާތުން ގިނަ ގޯސްތަކެއް ފެނުނު މި ސެޓު ލަންކާ އިން ގެންދިޔައީ 25-08 އިންނެވެ.\nރާއްޖޭގެ އަންހެން ވޮލީ ޓީމުން މި ފަހަރުގެ ސައުތު އޭޝިއަން ގޭމްސް އަށް ކުރިމަތިލީ ރަނގަޅު ރޫހެއްގަ އެވެ. އެއީ ދާދި ފަހުން ބަންގްލަދޭޝްގައި ބޭއްވި އޭވީސީ ސެންޓްރަލް ޒޯން އަންހެން މުބާރާތުގެ ރިހި މެޑަލް ހޯދައިގެންނެވެ. މިއީ މިހާތަނަށް އަންހެން ވޮލީގައި ރާއްޖެ އަށް ލިބުނު އެންމެ ބޮޑު ކާމިޔާބީ އެވެ.\nއިތުރު ލިޔުންތައް ވޮލީބޯޅަ ގައުމީ އަންހެން ވޮލީބޯޅަ ޓީމް


ޚުލާސާ: ކީރިތި ރަސޫލާﷺ ޔޫރަޕްގައި އެހަރާއި މިހާރު | MV NOOS\nއިސްލާމް ދީނާއި މުޙައްމަދު ﷺ ވަނީ ޔޫރަޕްގެ ދިރިއުޅުމުގެ ބަޔަކަށް ވެގެން ގޮސްފައެވެ. ޔޫރަޕްގެ އިސްތިއުމާރީ ހަރަކާތާއި ގައުމުތައް އިސްތިއުމާރުން މިނިވަން ވުމާއި ޔޫރަޕަށް މުސްލިމުން ހިޖުރަ ކުރުމުން މުސްލިމުންނާއި އިސްލާމް ދީން ވަނީ ޔޫރަޕާއި ދުނިޔޭގެ ސަމާލުކަމަށް އައިސްފައެވެ.\nއިސްލާމް ދީނުގެ ސައްހަ ކަމާއި ކީރިތި ރަސޫލާ ﷺގެ ޝަޚްޞިއްޔަތާ މެދު ޔޫރަޕްގައި އިހުވެސް އަދި މިހާރުވެސް ބަހުސް ކުރެވެއެވެ. ކޮންމެ ބަހުސެއް ވެސް ކުލަ ޖެހިގެން ދަނީ އެބަޔަކު ބޭނުންވާ ނަތީޖާއަކަށެވެ.\nޔޫރަޕްގައި ބޯދާ ޒަމާނުގައި ކުރެވުނު ބަހުސާއި މިހާރުގެ ބަހުސް ހިނގައި ދިޔަ ގޮތާއި ހިނގާ ގޮތް ޖޯން ޓޯލަންގެ ފޮތުގައި ތަފްސީލު ކޮށް ކިޔައި ދީފައި ވެއެވެ.\nއިހުޒަމާނުގައިވެސް ކީރިތި ރަސޫލާ ﷺގެ ސީރަތާ މެދު ސައްޙަ މަޢްލޫމާތު ހޯދުމަށް މަސައްކަތް ކޮށްފައެއް ނުވެއެވެ. އިސްލާމް ދީން ބަލާފައިވަނީ ކްރިސްޓިއަން ދީނުގެ ވާދަވެރި ދީނެއްގެ ގޮތުގައެވެ. އަދި ކީރިތި ރަސޫލާ ﷺ އަކީ ކްރިސްޓިއަން އިސްފާދިރީގެ ވާދަވެރިއެއްގެ ގޮތުގައެވެ.\nމި ފޮތުގައި9ބާބެއްގައި ތާރީޚްގެ އެކި ފައްތަރުގައި ޔޫރަޕްގައި އިސްލާމް ދީނާ މެދު ދެކެފައިވާ ގޮތް ކިޔައިދީފައި ވެއެވެ. ޔޫރަޕްގެ ތާރީޚްގައި، މުސްލިމުންނާއި އަދާވާތްތެރި ފައްތަރުގައި ކީރިތި ރަސޫލާ ﷺ ސިފަ ކޮށްފައިވަނީ ބުދަށް އަޅުކަން ކުރައްވާ ބޭފުޅެއްގެ ގޮތުގައެވެ. އަދި ކްރިސްޓިއަން ދީނުގެ ބައިތައް ކޮޕީ ކުރެއްވި ބޭލަކެއްގެ ގޮތުގައެވެ.\nފަރަންސޭސި ކާޓޫނު ކުރަހާ މަޖައްލާ ޗާލީ އެބްޑޫގެ ކުރިންވެސް ފަރަންސޭސިވިލާތުގައި ކީރިތި ރަސޫލާ ﷺ އަށް ހަޖޫޖަހާފައި ވެއެވެ. 12 ވަނަ ގަރުނުގައި ބަރގެންޑަރީގެ ފައްޅީގެ އިސްފާދިރީ، ޕީޓާ ދަ ވެނެރަބަލް، ކްރިސްޓިއަނުންނަށް ކީރިތި ރަސޫލާ ﷺ ސިފަ ކޮށްދީފައި ވަނީ ވަރަށް ހުތުރު ގޮތަކަށެވެ. މުސްލިމުންނާ ދެކޮޅަށް ސޮލީބީ ހަނގުރާމަ ކުރަން ނިކުންނަން ޖެހޭނެ ކަމަށް މިފާދިރީ މީހުންގެ ބޮލަށް ވައްދާދީފައި ވެއެވެ. އޭނާ ބޭނުންވީ، މީހުންގެ މެދުގައި މުސްލިމުންނާ މެދު ނަފްރަތު އުފައްދައި ސްޕެއިން އިން މުސްލިމުން ބޭރުކުރުމަށެވެ.\nޔޫރަޕްގައި ކިރިތި ރަސޫލާ ﷺ އާ މެދު އެދެވޭ ގޮތަކަށް ނުވަތަ ކުޑަ މިންވަރެއްގެ އިންސާފުވެރި ނަޒަރަކުންވެސް ބަލާފައިވަނީ 18 ވަނަ ގަރުނުގައެވެ. މިއީ 16 ވަނަ ގަރުނުގައި ޔޫރަޕްގައި ފެށުނު، އަނދިރި ދުވަސްތަކުން ޔޫރަޕް ސަލާމަތް ކުރުމަށް ކުރެވުނު މަސައްކަތުގެ ނަތީޖާއެވެ.\n16 ވަނަ ގަރުނަށް އަޅައިގަތް އިރު، ފައްޅީގެ މަސައްކަތް އޮތީ ބޮޑު ވިޔަފާރިއަކަށް ބަދަލުވެ، ސުވަރުގެއިން ބިން ބޭނުންވާ ފަރާތްތަކަށް ބިން ވިއްކުމުގެ ވިޔަފާރި އާންމު ވެފައެވެ. ފާދިރީންގެ އޮޅުވާލުންތަކާއި މަކަރުވެރިކަމުން މީހުން ސަލާމަތް ކުރުމަށް ފެށި ހަރަކާތުގައި ކީރިތި ރަސޫލާ ﷺ ޔޫރަޕްގެ މީހުންނަށް ސިފަކޮށްދެވުނީ މުސްލިޙެއްގެ ގޮތުގައެވެ. ފައްޅިއާއި ފާދިރީންގެ ކޮންޓްރޯލުން މީހުން މިނިވަން ކޮށްދެއްވި ބޭކަލެއްގެ ގޮތުގައެވެ.\nޔޫރަޕްގެ މީހުންގެ މެދުގައި ދީނީ ބައިބައި ވުމާއި ދީނީ ހަމަނުޖެހުން އާންމުވެ. ދިރިއުޅުމުގެ ފެންވަރު ދަށްވެ، މަޢީޝަތުގެ މައިދާނުގައި މުޑުދާރުކަމާއި ނިކަމެތިކަން އިޙުސާސް ކުރެވުނު ހިނދު އެމީހުންނަށް ފެނުނީ އަވަށްޓެރި ތުރުކީން ތިޔާގި، އިންސާފުވެރި ވެރިކަމެއްގައި ވިދާބަބުޅަމުން ދިޔަ ތަނެވެ. ހުރިހައި ދީންތަކަށް މަރުހަބާ ކިޔާ ސަގާފަތެއް އަށަގެންފައިވާ ބައިބައި ވުމެއް ނެތް މުޖުތަމައެއް ބިނާ ކޮށްފައިވާ ތަނެވެ.\nޔޫރަޕްގެ ކްރިސްޓިއަނުންނަށް ތުރުކީ ފެނުނީ ދެގުނައަށް ބޮޑު ނުރައްކަލެއްގެ ގޮތުގައެވެ. މީހުންގެ ދީން ބަދަލުކޮށްފާނެ ދީނީ ބިރެއްގެ ގޮތުގައެވެ. އަދި ޔޫރަޕް ހިފާފާނެ އަސްކަރީ ބިރެއް ގެ ގޮތުގައެވެ.\n18 ވަނަ ގަރުނުގައި އިނގިރޭސިވިލަތުގައި ރަސްގެފާނުގެ ވަބާއިން ސަލާމަތްވާން ކުރެވުނު ބަހުސްތަކުގައި ކީރިތި ރަސޫލާ ﷺ އަށް ބޮޑު ސަމާލުކަމެއް އަމާޒު ވިއެވެ. ފައްޅީގެ އިސްފާދިރީގެ ދައުރު އަދާކުރަމުން ދިޔަ ރަސްގެފާނާ ދެކޮޅަށް ކީރިތި ރަސޫލާ ﷺ އަކީ މުސްލިޙެއްކަމަށް ދެއްކުނެވެ.\nހަމަ އެފަދައިން ނެޕޯލިއަންގެ ހަނގުރާމަތަކަށް ފަހު އޭނާއާއި ޖަރުމަން މުފައްކިރު، ގޯތުއާ ދެމެދު ދެކެވެނު ވާހަކައިގައި ދެ މީހުންވެސް ކުށްވެރިކޮށްފައި ވަނީ ކިރިތި ރަސޫލާ ﷺ ނޭދެވޭ ގޮތަކަށް އޭނާގެ ވާހަކައިގައި ސިފަކޮށްދިން ފަރަންސޭސި ވޯލްޓިއަރއާ ދެކޮޅަށެވެ. ނެޕޯލިއަން މިސްރާއި ފަލަސްތީނަށް ކުރި ދަތުރުތަކުން އޭނާއަށް ކީރިތި ރަސޫލާ ﷺ ފެނުނީ ރޯލް މޮޑެލްއެއްގެ ގޮތުގައެވެ.\nއެއަށް ފަހު ފަރަންސޭސި ލިޔުންތެރިޔާ، ވިކްޓަރ ހިއުގޯއާއި އިނގިރޭސި ލިޔުންތެރިޔާ ތޯމަސް ކާރްލާއިލް ކިރިތި ރަސޫލާ ﷺ ރަނގަޅު ސިފައެއްގައި އެމީހުންގެ ލިޔުންތަކުގައި ގެނެސްދިނެވެ.\nމިކާޓޫނު ކުރެހި މީހާއާއި ނޫހުގެ އެޑިޓަރު ބޭނުންވީ، ކެތޮލިކް ދީނަށް ހުތުރު އަރުވާފައިވާ މިންވަރަށް އިސްލާމް ދީނަށް ވެސް ހުތުރު އަރުވާށެވެ. އޭނާ މިފަދައިން ބުނެފައި ވެއެވެ. ނަމަވެސް ކެތޮލިކް ދީނަށް ފަރަންސޭސިވިލާތުގައި އިސްކަމެއް ދެވިފައި ވީނަމަވެސް އިސްލާމް ދީނަށް އެވަރުގެ އިސްކަމެއް ދެވިފައިވާ ކަން މި އެޑިޓަރަކަށް ފާހަގައެއް ނުކުރެވުނެވެ.\nމިފޮތް ކިޔާލުމުން އެނގެނީ މުސްލިމުންނާއި އިސްލާމް ދީނާ އަދާވާތްތެރިކަން މި ވަނީ އަނެއްކާވެސް ވަށާޖެހިފައި ކަމަށެވެ.\nކޮމިއުނިސްޓު ރޫސީން ބާރު ދެއްކިއިރު ދުނިޔެއަށް ނުރައްކަލަކަށްވެފައި، ހުޅަނގުން ފާރައަށް ތިބީ ކޮމިއުނިސްޓް ރޫސީންނާ ދެކޮޅަށެވެ. މިއަދު ހުޅަނގާއި ހުދު ކްރިސްޓިއަނުންގެ ތެރޭން ބަޔަކަށް ނުރައްކަލެއް ކަމަށް ފާހަގަވެފައި ވަނީ އިސްލާމް ދީނެވެ.\nތާރީކީ ހާދިސާތައް ހެކިދޭ ގޮތުން މުސްލިމުންނަށް ހުދު ކްރިސްޓިއަން މީހާގެ ފުށުން މާބޮޑެތި އަނިޔާތައް ލިބި، ނަސްލުތައް ނެތިކޮށްލުމާއި، ފޭރުމުގެ މާގިނަ އަމަލުތަކާ ކުރިމަތިލާން ޖެހިފައި ވެއެވެ.\nތާރީޚަކީ، މިއަދު ލޯ ކުރިމަތިން ހިނގާ ހާދިސާ ތަކެއް ނޫނެވެ. އެ ހާދިސާތައް ކިޔާލެވެން ވާނީ މާޒީގެ ފަސްމަންޒަރުގެ އަލީގައިވެސް މެއެވެ.\nTags BOOK ISLAM ISLAM FRANCE


އަންވަރު އިބްރާހީމް 04 October 2018, 13:53\nއެތައް އިރަކު އެ އިހުސާސްތައް ދެ މީހުން ހިއްސާކުރިއެވެ. އެ ފުން ޖަޒުބާތުގައި ވަގުތުތައް ގުނިއެވެ. ދެ މީހުން ހަމައަކަށް އެޅުމުން ވެސް ފެށީ ހަމަ އެ ވާހަކައެވެ.\n"އަހަރެން ބޭނުން މަދުވެގެން ދެ ހަފުތާ މަޑުކޮށްލަން. އޯކޯތަ؟" ސަލްމާ ބޭނުންވާ ގޮތް ހާމަކުރަމުން އެ ގޮތް ރަނގަޅުތޯ ވިޔާމުގާތު އެއްސެވެ.\n"އަހަރެން ވިސްނައިގެން މި ހުރީ ސަލްމާ ބޭނުންވާހާ ދުވަހަކު އެ ތަނުގައި މަޑުކުރަން. އެ ގޮތް އޯކޭތަ؟" ވިޔާމު ކުރި ސުވާލުން ސަލްމާ ދެ ލޯ ބޮޑުވިއެވެ. އެކަން ވިޔާމެއް ނުކުރާނެއެވެ. އެހައި ގިނަ ދުވަހަކު އެތާ މަޑުކުރާކަށް ވިޔާމު ބޭނުމެއް ނުވާނެއެވެ.\n"މިހާރު ތި ދިމާކުރަނީ ދޯ؟" ވެރިވި ޚިޔާތަކާއެކު ސަލްމާއަށް އަހައިލެވުނެވެ.\n"ނޫން. ހަމަ ހަގީގަތުގައި ވެސް މިއީ އަހަރެން ނިންމިގޮތް. އަހަރެން ވަރަށް ވިސްނައިފިން. ވަރަށް މަސައްކަތް ވެސް ކޮށްފިން. ސަލްމާއަށް އުފަލާއި ހިތްހަމަ ޖެހުން ހޯދައި ދިނުމަކީ މިއަދު އަހަރެންނަށް ލިބޭ އެންމެ ބޮޑު އުފާ. އެންމެ ބޮޑު ހިތްހަމަ ޖެހުން. އެހެންވީމާ އަހަރެން ބޭނުންވާ ގޮތް މި ދޫކޮށްލީ. އެ ގޮތުގައި އެތައް އަހަރަކު އުޅެވިއްޖެ. ދެން އުޅޭނީ ސަލްމާ ބޭނުންވާ ގޮތުގައި" ވިޔާމު ވާހަކަދެެއްކީ އިސްދަށަށް ޖަހައިގެން އިނދެއެވެ. ކަންތައްތައް ކުރެވިފައިވާ ގޮތާމެދު ދެރަވާ ހާލުގައެވެ.\n"އަހަރެމެން ގޮސް ކޮންތާކު ހުންނާނީ؟" ވިޔާމަށް އައި ބަދަލު ފެނިފައި ސަލްމާ ސުވާލުކުރިއެވެ.\n"ތިކަން މިހާރު އޮތީ ހަމަޖެހިފައި. ރާއްޖޭގެ މެޑިކަލް ރިސޯޓް އެންޑް ސްޕާގައި އަހަރެމެން ތިބޭނީ. އެ ތަނުން ރޫމެއް މިހާރު ވާނީ ބުކްކޮށްފައި. އެތަނުގެ މަޢުލޫމާތު އަހަރެން ހޯދައިފިން. މިދިޔަ ހަފުތާގައި ހޭލާ އިނދެގެން ކުރި ކަމަކީ އެއީ. އެ ތަނުގައި 20 އަހަރު ވެސް ހުރެވިދާނެ. އެ ރިޒޯޓުގައި ދިގު މުއްދަތަކަށް ހުރުމަށް ރިޓަޔަމަންޓް ވިސާ ދޫކުރޭ. އެއްފަހަރާ އެއް ލައްކަ ޑޮލަރު ބޭންކުގައި ބަހައްޓަނިކޮށް އެކަން ކޮށްދޭ. އެހެންވީމާ އަހަރެންގެ ވިސްނުމަކީ ކުރިއަށް މިއޮތް ދުވަސްތައް އެ ރިސޯޓުގައި ހޭދަކުރުން" ވިޔާމު ވިސްނާފައި އޮތް ގޮތް ސަލްމާއާ ހިއްސާކުރިއެވެ. ސަލްމާ ހުރީ އަޖައިބުވެފައެވެ. އެއަށްވުރެ ބޮޑަށް ވިޔާމުގެ އެ ނިންމުން ނިންމި ސަބަބާމެދު ހައިރާންވެފައެވެ. އެ ކުއްލި ބަދަލު ވިޔާމަށް އައީތީ އުފާވެފައެވެ.\nއަމިއްލަ ގައުމުން ބޭރުގައި 40 އަހަރު ހޭދަކުރުމަށްފަހު ވިޔާމާއި ސަލްމާ ރާއްޖެއަންނަން ތައްޔާރުވިއެވެ. ދިވެއްސެއްގެ ހައިސިއްޔަތުންނެއް ނޫނެވެ. ބޭރު މީހެއްގެ ގޮތުގައެވެ. ބޭރު ރައްވެއްސެއްގެ ގޮތުގައެވެ. އެތައް ޑޮލަރެއް ޚަރަދުކުރުމަށްފަހު އަމިއްލަ ވަޒަނުގައި މި އަދު ތިބެވެން އޮތީ ވިސާ ނަގައިގެންނެވެ. އެކަން ވިޔާމު ކުރިއެވެ. އެތައް އިހުސާސްތަކަކާއެކުއެވެ. އެތައް އުންމީދު ތަކަކާއެކުއެވެ.\nވިޔާމާއި ސަލްމާ ރާއްޖެއައެވެ. ތިބެން ހަމަޖެހިފައިވާ ރިސޯޓަށް ދިޔައެވެ. އެ ތަނުން މަރުހަބާކީ އުފާވެރިކަމާއި ހިނިތުންވުމެވެ. ސަލްމާ ހައިރާންވީ ލިބެން ފެށި ޚިދުމަތްތަކުގެ ފުރިހަމަ ކަމުންނެވެ. ރިސޯޓުފަރުމާކޮށްފައިވާ ގޮތާއި ކަންކަން އިންތިޒާމު ކޮށްފައިވާލެއް ފުރިހަމަކަމުންނެވެ. ދުވަސްވީ މީހުންނަށް އެންމެ ފަސޭހަ ރައްކާތެރި ގޮތަކަށް ހުރިހާ ކަމެއް ރާވަފައިވާއިރު އެކި ކަންކަމަށް ޚާއްޞަ އެހީތެރިން އެ ތަނުގައި ތިބެއެވެ. އެންމެ ބޮޑަށް ހިތްހަމަ ޖެހުނީ ޚާއްޞަ ބަލިތަކަށް ފަރުވާދެވޭނެ އިންތިޒާމު ވެސް އެ ރިސޯޓުގައި ހަމަޖެހިފައި ހުރީތީއެވެ. ދުނިޔޭގެ ފެންވަރުގެ ޑޮކްޓަރުން އެ ތަނުގައި ޙަރަކާތްތެރިވާތީއެވެ. އެހެން ނުވާންވީ ސަބަބެއް ވެސް ނެތެވެ. އެ ރިސޯޓުގައި އެކި ފެންވަރުގެ އެކި ގިންތީގެ އެތައް ބަޔަކު އެބަ ތިއްބެވެ. މުއްސަނދި މަހުޖަނުންގެ މާމައިންނާއި ކާފައިންނެވެ. ބޮޑެތި ބަލިތަކަށް ދިގު މުއްދަތުގެ ފަރުވާ ކުރަމުންދާ އެތައް ބައެކެވެ. އެއިން ކޮންމެ މީހަކީ އެތައް ޑޮލަރެއް ކޮންމެ ދުވަހަކު ޚަރަދުކޮށްގެން މި ހިތްގައިމު ރިސޯޓުން ޚިދުމަތް ހޯދާ މީހެކެވެ.\n"މި ތަނަށް އަންނަން މާލަސްވެއްޖެ. ކިހައި ހިތްފަސޭހަ. ކިހައި އުފާވެރި" ސަލްމާ ވާހަކަދެއްކީ ވިޔާމުއާއެވެ.\n"މިތަން ވަރަށް ފުރިހަމަ. އަހަރެމެން ކަހަލަ ދުވަސްވީ މީހުންނަށް މި ވަރު ތަނެއް ދުނިޔެއަކު ނުހުންނާނެ. އަނެއްކާ ކިހައި ހިތްފަހި ދޯ؟" ސަލްމާގެ ވާހަކަތަކަށް ވިޔާމު އެއްބަސްވިއެވެ.\n"ދެން ދާނަންތަ ޔޫކޭއަށް؟" ސަލްމާ ސުވާލުކުރިއެވެ.\n"ކީއްވެ ތިހެން ތި އެހީ؟" ވިޔާމު ވެސް ކުރީ ސުވާލެކެވެ.\n"ދާން ބޭނުން ނުވާތީ. މި ފަސްގަނޑުގައި މަޑުކުރަން ބޭނުންވާތީ. އަމިއްލަ ރަށަށް ވެސް ދާން ބޭނުންވާތީ" ސަލްމާ ޖަވާބު ދިނެވެ.\n"ދެނެއް ނުދާނަން. މިއީ އަހަރެން ވެސް އުފަންވި ބިން. ސަލްމާ ހުންނަން ބޭނުންވަނީ މި ތަނުގައި ނަމަ އަހަރެން ވެސް ދެން ހުންނާނީ މި ތަނުގައި. ސަލްމާއާ ވަކިވާކަށް އަހަރެން ބޭނުމެއް ނޫން" ވިޔާމުގެ ވިސްނުން ހުރި ގޮތް އޭނާ ހާމަކުރިއެވެ.\nހަފުތާއެއް ފަހުން ވިޔާމް ނިންމާފައި ވަނީ ސަލްމާގެ އުފަން ރަށް ފެންފުށްޓަށް ދާށެވެ. އެ ރަށުގައި ތިބި ސަލްމާގެ އާއިލާގެ މީހުންނާ ބައްދަލުކުރާށެވެ. ކެނޑިފައިވާ ގުޅުން އާލާކޮށް ބަދަހިކުރާށެވެ. އެ ނިޔަތުގައި ފެންފުށީ ދަތުރު ވިޔާމް ހަމަޖެއްސިއެވެ.\nފެންފުށީ ދަތުރަށް ސަލްމާ ދިޔައީ ތައްޔާރު ވަމުންނެވެ. ރިސޯޓުގައި ހުރި ބޮޑު މޯލުން ހަދިޔާބަދިޔާ ގަނެ ދިޔައީ ފޮށްޓަށް އަޅަމުންނެވެ. އެ މަސައްކަތުގައި އުޅެނިކޮށް ސަލްމާގެ މެޔަށް އެރީ ކުއްލި ތަދެކެވެ. އެ ތަދާއެކު މުޅި މީހާގެ ހެޔަށް ގޮތްވީއެވެ. ހޭނެތިގެން ވެއްޓުނީއެވެ. އެ މަންޒަރާއެކު ވިޔާމު ހާސްވީއެވެ. ގޮތް ހުސްވީއެވެ.\nސަލްމާއަށް ފަރުވާދެމުން ދިޔައީ ރިސޯޓުގައި އައިސީޔޫގައެވެ. މައްސަލައަކީ ކޮބައިކަން ވިޔާމަށް އެނގެއެވެ. ދެފަހަރަކު ހާޓް އެޓޭކް ޖެހިފައިވާކަމާއި ދެން ވާނީ ކިހިނެއްކަން ވެސް ވިޔާމަށް ގަބޫލުކުރެވެއެވެ. ވިޔާމްގެ ހިތުގެ ވިންދު ބާރުބާރަށް ތެޅެމުން ދިޔައީ އެ ގަބޫލުކުރެވުމާއެކުއެވެ. ސަލްމާ އޭނާއާ ވަކި ނުކުރުމަށް ހިތުން ކުރެވެމުން ދިޔަ ދުޢާތައް އިތުރުވީ އެ ނޫން ގޮތެއް ނެތްކަން ގަބޫލުކުރެވުމުންނެވެ.\nވިޔާމަށް ކުރެވުނީ ހީއެއް ނޫނެވެ. އެއީ ހަގީގަތެވެ. ޔޫކޭ ޑޮކްޓަރު ވިޔާމުގާތުގައި ބުނެފައިވާ ވާހަކަތަކެކެވެ. އިތުރު ހާޓް އެޓޭކެއް ޖެހިއްޖެނަމަ ފުރާނައަށް ނުރައްކާވާނެކަން ކުރިން ވެސް އޮތީ ބުނެފައެވެ. ވީވެސް އެހެންނެވެ. މި ފަނާވަނިވި ދުނިޔެއާ ސަލްމާ ވަކިވީއެވެ. އޭނާ އެންމެ ބޭނުންވާ މަންޒިލްގައެވެ. އޭނާ އެންމެ ލޯބިވާ ވަޒަނުގައެވެ. އޭނާ އެންމެ ބޭނުންވާ ގޮތަށެވެ. ސަލްމާ އަބަދު ވެސް ބުނާ ވާހަކައެއް އޮވެއެވެ. އޭނާ މަރުވަން ބޭނުންވީ ވިޔާމަށް ވުރެ ކުރިންނެވެ. އެ އުންމީދު ވެސް ސަލްމާ ފުރިހަމަވިއެވެ.\nވިޔާމަށް ދެލޯ މަރާލެވުނެވެ. ސަލްމާގެ މޫނަށް ދޮން ދެވުނެވެ. އިރުކޮޅަކު ގަނޑުވެފައި ހުރެވުނެވެ. ކިހައި މާތް އަނތްބެއް ހެއްޔެވެ؟ ކިހައި ވަފާތެރި ތެދުވެރި އަންހެނެއް ހެއްޔެވެ؟ ފިރިއެއްގެ ހައްގުގައި އަމިއްލަ އުފާތައް އެ ގުރުބާން ކުރީ ކިހައި ލޯބިވާތީ ހެއްޔެވެ؟ އަމިއްލަ ވަޒަނާ ދުރުގައި 40 އަހަރު އެ ހޭދަކުރީ ކިހައި ކެތްތެރި ކަމަކާ އެކުގައި ހެއްޔެވެ؟ ވިޔާމުގެ ލޮލުގެ އެސްފިޔަތަކުން ހިފަހައްޓާފައި ހުރި ކަރުތަކަށް ކެތެއް ނުކުރެވުނެވެ. ހޯސްލާފައި ކޯތާފަތް މައްޗަށް ދެމިގަތެވެ. އެ ހޫނުކަމުން ވިޔާމްގެ ހިތް ވިރެމުންދިޔައެވެ. އެ ހަށިގަނޑުގެ ހުރިހާ ނާރަކުން ދިލަ ނަގަމުން ދިޔައެވެ. ވީ ތަދާއެކު ވިޔާމު ވެސް ވެއްޓުނީއެވެ.\nވިޔާމު ހޭ އެރީ އިރުތަކެއް ފަހުންނެވެ. އެނާ ވިސްނިއެވެ. އަމިއްލަ ނަފުސާމެދުއެވެ. އޭނާއަށް ވެވުނު ފޫއްސާ މެދުއެވެ. ވަޒަނާމެދު ކަންތައް ކުރެވުނު ގޮތާމެދުއެވެ. މިއަދު އެހީތެރިވާނެ އިތުރު މީހަކު ނެތެވެ. ހަމައެކަނި ހުރި އަނބިމީހާ އެ ވަކިވީއެވެ. އަޅައިލާނެ އާއިލާ މީހަކު ނެތެވެ. އެ ގުޅުން އޮތީ ކެނޑިފައެވެ. މާ ގާތް އެކުވެރިއަކު ނެތެވެ. އެ ގުޅުންތައް ވެސް އޮތީ މާ ދުރުގައެވެ. ކިހައި އެކަނިވެރި ހެއްޔެވެ؟ މި ވަޒަނުން ލިބޭނެ އިތުރު އުފަލެއް ނެތެވެ. އޮތީ ހިތްދަތިކަމެވެ. ފެންނަ ކޮންމެ ރުއްގަހެއް ކުރަނީ މަލާމާތެވެ. މި އުފާވެރި ވެށި ދެކެ ފޫހި ވާނީ ކާކު ހެއްޔެވެ؟ ދިމާވާ ކޮންމެ މީހެއްގެ މޫނުމަތިން ވެސް މަލާމާތްކުރާ ފަދައެވެ. މިފަދަ ހިތް ހެޔޮ ބަޔަކާ ގުޅުން ކަނޑާލާނީ ކާކު ހެއްޔެވެ؟ ވިޔާމުގެ ހިތް ކުދިކުދި ވަމުން ދިޔައެވެ. އަމިއްލަ ނަފުސާ މަލާމާތްކުރަން ފެށިއެވެ.\nމިއީ ދުނިޔެއެވެ. މި ދުނިޔޭގައި ދައްކަވަން ހުރި ތަނެއް ދައްކަވާނެއެވެ. ވާން އޮތް ގޮތެއް ވާނެއެވެ. އެއީ ހިފެހެއްޓޭނެ ކަންކަމެއް ނޫނެވެ. ވިޔާމްގެ ވިސްނުން ބަދަލުވިއެވެ. އޭނާގެ ނިންމުން ވެސް ބަދަލުކުރިއެވެ. ވަޒަނާމެދު ދެކުނު ގޮތް ވެސް ބަދަލުކުރިއެވެ.


Bashi Boalha Mubaaraathuge sponsorship gai STO aai eku Soikoffi\nބަށިބޯޅަ މުބާރާތުގެ ސްޕޮންސަރޝިޕްގައި އެސްޓީއޯއާއި އެކު ސޮއިކޮށްފި\n26 އޮކްޓޯބަރ 2017 1 ކޮމެންޓް\nމިދިޔަ ފަސް އަަހަރެކޭވެސް އެއްފަދައިން އެސްޓީއޯ އިން އިންތިޒާމްކޮށްގެން ބާއްވާ އެސްޓީއޯ ހޯމްއިމްޕްރޫވްމަންޓް ބަށި މުބާރާތް މިއަހަރު ބޭއްވުމަށްޓަކައި ނެޝަނަލް ބަށިބޯޅަ އެސޯސިއޭޝަންއާއިއެކު ސްޕޮންސަރޝިޕް އެއްބަސްވުމެއްގައި މިއަދު ސޮއިކޮށްފިއެވެ.\nމިއަހަރު މިމުބާރާތް އިންތިޒާމްކޮށް ހިންގާނީ ނެޝަނަލް ބަށިބޯޅަ އެސޯސިއޭޝަންއިންނެވެ.\nމާދަމާއިން ފެށިގެން 16 ނޮވެމްބަރ 2017 ގެ ނިޔަލަށް މުބާރާތުގައި ބައިވެރިވުމަށްވަނީ ހުޅުވާލާފައެވެ. މުބާރާތުގައި ބައިވެރިވުމަށް އެދޭ ފޯރމް އަދި މުބާރާތުގެ ގަވާއިދު ނެޝަނަލް ބަށިބޯޅަ އެސޯސިއޭޝަންއިން ލިބެން ހުންނާނެއެވެ. މުބާރާތް ފެށުމަށް ހަމަޖެހިފައިވަނީ 25 ނޮވެމްބަރ ވާ ހޮނިހިރު ދުވަހުއެވެ.\nމިއަހަރުވެސް މުބާރާތުގެ ޗެމްޕިއަން ޓީމަށް 100,000 ރުފިޔާ ގެ އަގުހުރި އިނާމް ހުށަހެޅިފައިވެއެވެ. އަދި ދެވަނަ ޓީމަށް – 50,000 ރުފިޔާ ދޭއިރު ތިންވަނަ ޓީމަށް – 25,000 ރުފިޔާ އަދި ފެއަރޕްލޭ ޓީމަށް – 10,000 ރުފިޔާ ގެ އަގުހުރި އިނާމް ހުށަހެޅިފައިވެއެވެ. އަދި މީގެ އިތުރުން މުބާރާތުގެ އެކިއެކި ވަނަތައް ހޮވުމަށްވަނީ ހަމަޖެހިފައެވެ.\nމިދިޔަ އަހަރު މިމުބާރާތުގައި 16 ޓީމެއް ވަނީ ބައިވެރިވެފައެވެ.\nއެސްޓީއޯ ރާއްޖެ ކުޅިވަރު\nއެސްޓީއޯ އިން ފައިސާ ނެތިގެން މުވައްޒަފުންގެ މުސާރައިން ބޮޑު އަދަދެއް ކަނޑަން އުޅޭކަމަށް އަޑު ފެތުރިފައިވާ ދަނޑިވަޅެއްގައި މުބާރާތްތައް ސްޕޮންސަރ ކުރަން ލާރިހުމަކީ ހައިރާންވެ އަންތަރީސްވާ ވަރުގެ ކަމެއް.\nމުވައްޒަފުންގެ މުސާރަ ކުޑަނުކޮށް ސޮޕޮންސަރ އަށް ކުރާ ބޭކާރު ޚަރަދުތައް ކަނޑާލާނަމަ މާ ރަނގަޅުވާނެ!\nއެސްޓީއޯ އަށް މާލީގޮތުން ގެއްލުންވަނީ ކުންފުނީގެ ފައިނޭންސް ރަނގަޅަށް މެނޭޖް ނުކުރެވޭތީކަން އެއީ އެންމެނަށް އެނގޭ ބޮޑު ސިއްރެއް!


Covid jehun maa rangalhey bunan heyo nuvaane - Hali News\nކޮވިޑް ޖެހުން މާ ރަނގަޅޭ ބުނަން ހެޔޮ ނުވާނެ!\n05 July 2021, 03:13\nކޮވިޑް 19 ޖެހުމަށްފަހު ބަލިން ފަސޭހަވި މީހުނަށް އެޗްޕީއޭ އިން ލުއި ދެއްވުމުން ގިނަ ފަރާތްތަކުން ކޮވިޑް ޖެހުން މާ ރަނޅުކަމަށް ބުނެ މީސް މީޑިއާގައި އަޑުފަތުރަމުން ދާން ފަށައިފިއެވެ. އެގޮތުން ޓިކްޓޮކްގަޔާއި އެހެނިހެން ފާރު ތަކުގައި މިކަމަށް ހިތްވަރުދޭ ޑްރާމާތައްވެސް ފެންނަމުން އެބަ ދެއެވެ. އަދި ތަފާތު އެކި ކެރެކްޓާތަކުންވެސް މި މިސެޖު ދެމުން އެބަ ދެއެވެ. މިއީ ވަރަށްވެސް ދެރަކަމެކެވެ.\nކޮވިޑް 19 އަށް ފައްސިވުމުން ބައެއް މީހުނަށް މާ ބޮޑުވަރު ނުވިޔަސް މި ބަލީގައި ރާއްޖެއިންވެސް 200 އަށްވުރެ ގިނަ މީހުން މިހާތަނަށް ދުނި ދޫކޮށްފިއެވެ. މީގެތެރޭގައި އުމުރުން ދޮށީ މީހުން ގިނަ ނަމަވެސް ޒުވާނުންނާއި މެދު އުމުރުފުރައިގެ މީހުންގެ އިތުރުން ކުޑަކުއްޖަކުވެސް ހިމެނެއެވެ. ހަމަ އެހެންމެ ބަލިޖެހިގެން އެތައް ތަކުލީފަކާއި ވޭނެއް ތަހައްމަލު ކުރި މީހުންވެސް ދިވެހިރާއްޖޭގައި މަދެއް ނޫނެވެ.\nކޮވިޑް ޖެހި ފަސޭހަ ވުމަށްފަހުވެސް އެތައް ޒަމާނެއްވަންދެން މިކަމުގެ އަސަރު ނުފިލާ ހުންނަ މީހުންގެ އަދަދުވެސް ގިނައެވެ. މިގޮތުން ދިމާވާ ބައެއް ކަންތައްތަކުގެ ތެރޭގައި ނޭވާ ކުރުވުމާއި ވަރުބަލިވުން، ކާތަކެތި ހަޖަމު ކުރުމުގއި މައްސަލަ ދިމާވުން، ގައިގާ ރިއްސުން، ހިތުގެ ވިންދު އަވަސްވުން، އަދި ނާރުތަކުގެ މައްސަލަ ދިމާވުން ހިމެނެއެވެ. އަދި މީގެ އިތުރަށްވެސް ނިދަން އުނދަގޫވުމާއި ހާސްވެ ކަންބޮޑުވުން ފަދަ ކަންތައްތައްވެސް ދިމާވެއެވެ.\nކޮވިޑް ޖެހުމަށް ފަހު ބަލިން ފަސޭހަވާ މީހުނަށާއި ކުޑަ ކުދިންނަށްވެސް ނުރައްކާތެރި އިތުރު ބަލިތައް ޖެހޭކަމަށް މުޅި ދުނިޔޭގެ ޑޮކްޓަރުން ހާމަ ކުރަމުން އެ ގެންދަވަނީއެވެ. ރާއްޖޭގައިވެސް ކޮވިޑް ބަލިން ރަނގަޅުވާ ކުޑަކުދިން ނަށް ނުރައްކާތެރި ބައްޔެއް ޖެހޭކަން ޑޮކްޓަ އަހުމަދު ފައިސަލް ވަނީ ހާމަ ކުރައްވާފައެވެ. މިގޮތުން ރާއްޖެއިން ފެނުނީ މަލްޓި ސިސްޓަމް އިންފްލްމޭންޓްރީ ސިންޑްރޯމް އިން ޗިލްޑްރެން (މިސް. ސީސް ) އެވެ. މި ބަލި ޖެހުމުން ގަދަ އަށް ހުން އައިސް ގުނަވަންތަކަށް ތަފާތު ގެއްލުންތައް ލިބެއެވެ. މި ބައްޔަކީ ކޮވިޑްގެ ދުވަސްވަރުގައިވެސް އަދި ކޮވިޑް ޖެހި ރަނގަޅުވެފައި ދެ ހަފުތާފަހުން ޖެހޭ ބައްޔެއްކަމަށްވެސް ޑޮކްޓަރ ފައިސަލް ހާމަ ކުރައްވާފައި ވެއެވެ.\nއަދި މީގެ އިތުރަށްވެސް ކޮވިޑް 19 ޖެހި ރަނގަޅުވުމަށްފަހު ލޮލުގެ ފެނުންގެއްލޭ " މިއުކޯ މައިކޯ ސިސް " ނުވަތަ ވަރަށް މަދުން ފެންނަ ނުރައްކާތެރި އިންފެކްޝަނެއް ކަމަށްވާ "ބްލެކް ފަންގަސް" އަށް ޝައްކު ކުރެވޭ މީހަކުވެސް ރާއްޖެއިން ފެނުނެވެ. ނަމަވެސް ފަހުން ހެދި ޓެސްޓް ތަކުން އެއީ ބްލެކް ފަންގަސް ނޫން ކަން އެނގުނެވެ. ނަމަވެސް ދުނިޔޭގެ އެހެން ގައުމުތަކުގައި ކޮވިޑް ބަލިން ފަސޭހަވާ ބައެއް ފަރާތްތަކަށް މިފަދަ ނުރައްކާތެރި ބަލިތައް ތަހައްމަލުކުރަން ޖެހިފައި ވެއެވެ. އަދި މިހާރު ޑޮކްޓަރުން ހާމަ ކުރައްވަމުން ގެންދަވާ މައުލޫމާތަކީ ކޮވިޑް ޖެހި ރަނގަޅުވާ މީހުންގެ ހަށިގަނޑުގައި އެ ވައިރަސް ގިނަ ދުވަހު ދެމި ހުންނަ ކަމެވެ. އަދި މި ވައިރަސް މިއުޓޭޓްވެ އިތުރު ވޭރިއަންޓް އުފެދޭކަމެވެ. ސައުތު އެފްރިކާގެ ނެޝަނަލް އިންސްޓިޓިއުޓް ފޯރ ކޮމިއުނިކަބަލް ޑިސީސް ގެ ވައިރަސް އާއި ބެހޭ ތަޖުރިބާ ކާރެއްކަމަށްވާ ޕެނީ މޯރ ވިދާޅު ވިގޮތުގައި "އެއްވެސް ވައިރަސްއެއް މީހެއްގެ ހަށިގަޑުގައި ގިނަ ދުވަހު ހުރެއްޖެނަމަ ވޭރިއެންޓްސް އުފެދުމުގެ ފުރުޞަތު ވަރަށް ބޮޑުވެއެވެ. އެއީ އެމީހަގެ ހަށިގަނޑުގެ އެންޓިބޮޑީސް އާއި ހަނގުރާމަ ކުރުމުގެ ސަބަބުންނެވެ." މޯރ ވިދާޅުވާ ގޮތުގައި ވޭރިއަންޓްސް އުފެދުން ކޮންޓްރޯލް ކުރެވޭނީ ބަލިޖެހޭ ނިސްބަތް ދަށްކޮށްގެނެވެ.\nއެހެންކަމުން ބަލި ޖެހުން ކޮންޓްރޯލު ކުރުމަށް ބާރު އަޅަން ވީއެވެ. ބަލި ޖެހުމަށް ހިތްވަރު ދިނުމުގެ ބަދަލުގައި ވެކްސިންގެ ދެ ޑޯޒް ފުރިހަމަކުރުމަށް ހުރިހާފަރާތް ތަކުންވެސް ހިތްވަރު ދޭން ވީއެވެ.\nމިފަދަ ނުރައްކާތެރި ބަލިމަޑުކަމެއް ފެތެރެމުން ދާއިރު ރަށަށް ނުދެވުމުގެ ސަބަބުން ކޮވިޑް ޖެހުން މާ ރަނގަޅޭ ނުބުނާށެވެ. ކޮވިޑް ޖެހުން ރަނގަޅުވާނެ އެއްވެސް ގޮތެއް ނެތެވެ. އެހެން ނަމަވެސް ދެ ވެކްސިން ފުރިހަމަކޮށް ގެއިން ނުނުކުމެ އެޗްޕީއޭގެ ގަވާއިދު ތަކަށް ބޯލަނބައިގެން ގޭގައި ތިބި ފަރާތް ތަކަށްވެސް ލުއި ލިބުން ހައްގެވެ. އެމީހުނަށް ކަރަންޓީނު ފުރިހަމަ ކުރުމަށްފަހު ޓެސްޓް ހަދައިގެންވެސް އާއިލާއާއި ބައްދަލުވާނެ ފުރުޞަތު ނުލިބުމުން މިފަދަ ނުރައްކާތެރި މެސެޖުތައް މީސް މީޑިއާގައި އިތުރުވަމުން ދަނީއެވެ.


Geydhoshu mas factoryge massakathah consultancy dheyne faraatheh haodhumah anehkaaves iulaan kohfi - vNews.mv\nގޭދޮށު މަސް ފެކްޓްރީގެ ކޮންސަލްޓެންސީ ދޭނެ ފަރާތެއް ހޯދަން އަނެއްކާވެސް އިއުލާންކޮށްފި\nމަރްޔަމް ލީން 13 January 2020, 12:06\nއައްޑޫ ސިޓީގެ3އަވަށެއްގައި ގާއިމްކުރަން ނިންމާފައިވާ ގޭދޮށު މަސް ފެކްޓްރީގެ މަސައްކަތަށް ކޮންސަލްޓެންސީ ދޭނެ ފަރާތެއް ހޯދުމަށް އަނެއްކާ ވެސް އިއުލާންކޮށްފި އެވެ.\nއައްޑޫގައި ޤާއިމު ކުރާ ގޭދޮށު މަސް ފެކްޓްރީ ޤާއިމު ކުރުމަށް ކޮންސަލްޓެންސީ ދޭނެ ފަރާތެއް ހޯދުމަށް ފުރަތަމަ އިޢުލާންކުރީ މިދިޔަ އަހަރުގެ ޑިސެމްބަރުމަހު ފަހުކޮޅުގަ އެވެ. އެފަހަރު އެއްވެސް ފަރާތަކުން އެކަމަށް ކުރިމަތި ނުލުމުން އިއުލާން ބާތިލްކޮށް ދެވަނަ ފަހަރަށް މިމަހުގެ6ވަނަ ދުވަހު ވަނީ އިއުލާން ކޮށްފައެވެ.\nއެހެންނަމަވެސް ދެވަނަ ފަހަރަށް ކުރި އިއުލާން ވެސް، އެންމެ ފަރާތަކުން ކުރިމަތިލުމުން ބާތިލްކުރީ ކަމަށް އައްޑޫ ސިޓީ ކައުންސިލުން ބުނެއެވެ. އައްޑޫސިޓީ ކައުންސިލުން މިކަމަށް3ވަނަ ފަހަރަށް އިއުލާންކޮށްފައި ވާއިރު، ބިޑް ހުށަހެޅުމާއި ބަލައިގަތުން މިމަހުގެ 15 ވަނަ ދުވަހު 1:00 ގައި އައްޑޫ ސިޓީ ކައުންސިލު ހޯލުގައި ކުރިއަށްދާނެކަމަށް އެކައުންސިލުން ބުނެ އެވެ.\nއައްޑޫ ސިޓީގެ ހިތަދޫ، މަރަދޫ އަދި ހުޅުމީދޫ ގައި ޤާއިމުކުރުމަށް ހަމަޖެހިފައިވާ ގޭދޮށު މަސްޕްލާންޓް ތަކަކީ، އައްޑޫ އިން މަސްކިރާ، ޕްރޮސެސްކުރުމުގެ މަސައްކަތް ކުރެވޭ ގޮތަށް ތައްޔާރުކުރާ ތަންތަނެވެ.\nމީގެ އިތުރަށް 20 ޓަން އައިސް އުފައްދާ 10 ޓަނުގެ މަސް މި ޕްލާންޓުތަކުގައި ރައްކާކުރެވޭއިރު، މި ޕްލާންޓު ތަކުގެ ސަބަބުން 400 ޓަނާއި 800 ޓަނާއި ދެމެދު މަސް ގަނެ ޕްރޮސެސް ކުރުމަށް މަގުފައިވެގެން ދާނެކަމަށް އައްޑޫ ސިޓީ ކައުންސިލުން ބުނެއެވެ.\nއިންޑިއާ ސަރުކާރުގެ އެހީގައި އައްޑޫ ސިޓީގެ3އަވަށެއްގައި "ގޭދޮށު މަސް ފެކްޓްރީ" ގާއިމްކުރަން މަސައްކަތް ކުރަމުންދާއިރު، 19 ވަނަ މަޖިލީހުން ފާސްކުރި މަސްވެރިކަމާއިބެހޭ އައު ޤާނޫނުގައި "ގޭދޮށު މަސް ފެކްޓްރީ" ގާއިމްކުރުމަށް ވަނީ ހިމަނާފަ އެވެ.\nހުސްވި 2019 ސެޕްޓެމްބަރ 16 ގައި، ރައީސުލްޖުމްހޫރިއްޔާ ދަސްދީގުކުރެއްވި، މި ޤާނޫނުގައި މަސްވެރިންނާ ގުޅުންހުރި އަދި ރައީސް އިބްރާހިމް މުހައްމަދު ސޯލިހުގެ ރިޔާސީ ވައުދުތަކުގެ ތެރޭގައި ހިމެނޭ ގިނަ ކަންތައްތަކެއް ވަނީ ހިމަނާފަ އެވެ.\nއޭގެތެރެއިން އެއް ކަމަކީ، "ގޭދޮށު މަސްފެކްޓަރީ" އެޅުމެވެ. އަދި ގޭދޮށު މަސް ފެކްޓަރީތަކުގައި ތިބޭ މުވައްޒަފުންގެ ތެރެއިން 55 އިންސައްތަ މުވައްޒަފުންނަކީ ދިވެހިން ކަމަށް ހެދުމަށްވެސް ޤާނޫނުން ވަނީ ލާޒިމްކޮށްފަ އެވެ.\nއައްޑޫ ސިޓީ ވިޔަފާރި ރާއްޖެ\n71 މީހުން ބަލިން ފަސޭހަ، އަލަށް ޕޮޒިޓިވްވީ 97 މީހުން\nއައްޑޫއަށް ގެންދިޔަ އިންޑިއާގެ 53 މީހަކު ޕޮޒިޓިވްވެއްޖެ\nކުވައިތުގެ އައު އަމީރަށް ރައީސް ތަހުނިޔާ ވިދާޅުވެއްޖެ\nކައިރި ރަށްތައް ބުރިޖަކުން ގުޅާލުމަކީ އުންމީދެއް: ޖަމްޝީދު\nވަޒީފާއާބެހޭ ގާނޫނަކީ ފުރިހަމަ ގާނޫނެއްނޫން: ފާއިޒު\nކައުންސިލް އިދާރާތަކަށް މުވައްޒަފުން ނެގުމުގެ ހުއްދަދީފި


ވަކި ވީމާ ކަލާ.. މިހަޔާތާ މަގޭ..(2 ވަނަ ބައި..) – Esfiya\nހިތާމަ ލޯބި September 4, 2016\nވަކި ވީމާ ކަލާ.. މިހަޔާތާ މަގޭ..(2 ވަނަ ބައި..)\nނޯޓް: މިއީ މިވާހަކައިގެ2ވަނަ ބައި ކަމުގައިވިޔަސް ލަހުން އަޕް ކުރެވުނީތީ އަޕް ކުރެވިފައިވާނީ 1 ވަނަ ބަޔާއި އެކުގައެވެ. ވާހަކަ އަޕްވުން ލަސް ވިކަމަށްޓަކއި ހުރިހާ ކިޔުންތެރިންނަށް މާފަށް އެދެން… ސޮރީ……..\nދޮން ދޮން މޫނެކެވެ. ހިކިގެން ގޮސް އަރަނޫފަވެފައިވާ ހަށިގަނޑެކެވެ. ދިގު އިސްކޮޅެކެވެ. ކަރުން މައްޗާއި ހަމައަށް އަރާ ފަން ފަން އިސްތަށި ކޮޅެކެވެ. މުށި ކަޅިއެކެވެ. ތުނބުޅި މަތިމަސް ވަނީ ބާލައިފައެވެ. ފެން ވަރައިގެން ނިކުމެ ތުވާލި ކޮޅެއްގައި ހުރުމުން އެދޮން ހަށިގަނޑު ކިތަންމެ ރީއްޗެއް ކޮއްވެސް ހާމަވަމުން ދިޔައެވެ. ބަނޑު ހިނދި ކަސްރަތީ ހަށިގަނޑެއްގެ ވެރިއަކަށް ނުވުމުން މާ ބޮޑަކަށް ފިރިހެންވަންތަ ގޮތެއް ނުހުރެއެވެ. އަދި އަމުދުން ފުދޭވަރަކަށް ދޮންކޮށް ހުރެފައި އިސްތަށިގަނޑު ފުދޭ ވަރަކަށް ދިގު ވެފައި ތުނބުޅި މަތިމަސް ބާލައިފައިވުމުން އަންހެން ގޮތެއް ހުރެއެވެ.\nތުވާލި ކޮޅެއްގައި ހުރި މާޝަލް ގަޔަށް ނޫ ކުލައިގެ އަތްދިގު ގަމިހަކާއި ކަޅު ކުލައިގެ ޖިންސެއްލައިގެން ލޯގަނޑު ކުރިމަތީގައި ހުއްޓެލިއެވެ. ބޮލުގައި ކުޑަކޮށް ‘ސްޕައިކް’ ޖައްސާލާނިއްޔޭ ހިތައި ޖެލް ކޮޅެއް ބޮލުގައި އުނގުޅައި ބޯލަށް ގޮތްގޮތް ހަދަން ފެށިއެވެ. ނަމަވެސް ކަމުދާ ހަމަ އެއްގޮތަކަށްވެސް ‘ސްޕައިކް’ ޖެއްސޭ ގޮތެއް ނުވިއެވެ. ރީތި ގޮތަކަށް ސްޕައިކެއް ޖެއްސުމުގެ ބަދަލުގައި އެމަޑުމަޑު އިސްތަށިކޮޅު ވީ ހަރެވެ. ހުދު އޭނާއަށް ‘ސްޕައިކް’ ޖައްސަން ނުވެސް އެނގެއެވެ.\n“ދެން އަނެއްކާ އަހަންނަށް ގަޑި ނުޖެހި ދެވިދާނެތަ؟” ސިކުނޑީގައި އުފެދުނު ސުވާލާއިއެކު މާޝަލް އަތު ކުރީގައި އަޅާފައިވާ ގަޑިއަށް ނަޒަރު ހިންގާލިއެވެ. އަދި ކިރިޔާ7ޖެހިއްޔެއެވެ. ގަޑި ނުޖެހޭކަން އެނގުމާއިއެކު ލިބުނު ހިންހަމަ ޖެހުމާއިއެކު ލައިގެން ހުރި ގަމީސް ބާލައި މާޝަލް ފަހަނާއަށް ވަނީ ބޯ ދޮވެލާ ފެން ހިއްކާ ލާންށެވެ.\n15 މިނެންޓެއްހާ އިރު ތެރޭގައި ފާހަނައިން ނިކުމެ މާޝަލް އަނެއްކާވެސް ހުއްޓެލީ ލޯގަނޑު ކުރިމަތީގައެވެ. އަދި ސްކޫލަށްދާއިރު ބަސްއަހާ ކުދިން ފުނާ އަޅާފަދަ ގޮތަކަށް ފުނާ އަޅާލައި ހިތް ފުރޭ ވަރަށް ގަޔަށް ‘ބޮޑީ ސްޕްރޭ’ ޖަހައިލިއެވެ. އޭނާއަށް ހަމަ ޖެހުމުގެ ނޭވާއެއް ލެވުނީ ދެނެވެ.\nރަނގަޅަށް ރެޑީ ވެލެވުމާއިއެކު މާޝަލްގެ ނަޒަރު ހުއްޓެން ފެށީ މުޅި ކޮޓަރިއަށްށެވެ. މުޅި ކޮޓަރީގައި ހަރު ކުރެވިފައިވާ ފޮޓޯ ތަކަށްށެވެ. ތަފާތު އެކި ކަހަލަ ހެދުމުގައި ހުރި ހޫރު ޕަރީއެއް ފަދަ އަންހެން ކުއްޖެއްގެ ފޮޓޯ ތަކެކެވެ. ބަލާބެލުމަށް މައުސޫމް މޫނެކެވެ. ގިނައީ މައުސޫމް ހިނިތުންވުމަކާއިއެކު ދޯބައްޓާ ހެދުމުގައި ނަގާފައިވާ ފޮޓޯތަކެވެ. ބުރުގާ އަޅައިގެން ހުރެ ނަގާފައިވާ ފޮޓޯތައްވެސް މަދެއް ނޫނެވެ. ކޮޓަރީގެ4ކަނަށް ނަޒަރު ހިންގާލުމަށްފަހު މާޝަލް ހުއްޓެލީ އެހުރިހާ ފޮޓޯތަކެއްގެ ތެރެއިންވެސް ސައިޒުން ބޮޑު ފޮޓޯ ގަނޑެއްގެ ކުރިމަތީގައެވެ. އަދި ވަރަށް ލޯބިން އެފޮޓޯގަނޑުގައި ފިރުމާލުމާއިއެކު އޭނާގެ ދެލޯ ކަރުނުން ތެންމައިލައިފިއެވެ. އުފަލުން ކަމެއްވެސް ދެރަވެގެން ކަމެއްވެސް ދެނެ ވޮޑިގެންވަނީ ހަމަ އެކަނި ﷲ އެވެ. ” މީ އިމްޕޮސިބަލް ކަމެއް ނޫން. އަހަރެން މިއަންނަނީ. އަހަރެންގެ ހުވަފެންތަކުގަ ހަގީގީ ކުލައެއް ޖައްސައިދެއްޗޭ. ލީޝާ ” މިހެން ބުނެ މޫނުގައި ރަސްކަން ކުރަމުން ދިޔަ ކަރުނަތަށް ފޮހެލަމުން މާޝަލް ކޮޓަރިން ނިކުތެވެ.\nމުޅި މާހައުލުވަނީ މީރުވަސް ދުވާ ފިނިފެން މަލުން ޒީނަތްތެރި ކުރެވިފައެވެ. ދިއްލިފައިވާ ފަނޑު އަލިން މުޅި މާހައުލަށް އިތުރު ފުރިހަމަ ކަމެއް ގެނެސްދެއެވެ. ރޭނިފައިވާ ބޮޑު ސްޓޭޖް މަތި އެންމެ ފުރިހަމަ ގޮތުގައި ޒީނަތްތެރި ކޮށްފައިވާއިރު އެއީ ވަރަށް ހާއްސަ ދުވަހެއްގައި ވަރަށް ހާއްސަ ފަރާތެއް ހުއްޓިލާނެ ތަނެއްކަން ޔަގީނާއި ގާތެވެ. ސްޓޭޖްގެ މެދުގައި ދިއްލެމުން ދިޔަ ލައިޓް ތަކަކުން ” އީދު އުފާ އެލީ އާއިއެކު” ލިޔެފައިވުމުން އެވަރަށް އެތަން ޒީނަތްތެރި ކޮށްފައި އެވަނީ އީދުގެ އުފާވެރި މުނާސަބާ ފާހަގަ ކުރުމުގެ ގޮތުންކަން އަންގައިދެއެވެ. މާހައުލުން ދުވަމުން ދިޔަ ފިނިފެންމަލުގެ މީރު ވަހުން އިންސާނުން މަސްތުކޮށްލާވަރުވެއެވެ. މާހައުލު އަތިރި ކައިރިއަށްވެފައި ދިއްލިފައިވާ ސަނދުރަ ވިލޭރޭގެ ފުރިހަމަ ހަނދު އެތަނުގެ ހުރިހާ އުނިކަމެއް ނެތި ކޮށްލައިފިއެވެ. އިވެމުން ދިޔަ ވައިރޯޅީގެ މަޑުމައިތިރި ގުދުރަތީ މިއުޒިކުގެ އަޑުން ހިތަށް ފިނިކަން ގެނެސްދެއެވެ.\nކުއްލިއަކަށް ސްޓޭޖާއި ކުރިމަތިވާ ގޮތަށް އަތުރާފައިވާ ގޮނޑިތައް ފުރެން ފެށިއެވެ. ކޮންމެ މީހަކުވެސް އެމީހަކަށް ލެވުނު އެންމެ ހެދުމެއްގައި އެމީހަކަށް މޭކަޕް ކުރެވުނު އެންމެ ފުރިހަމަ ކޮށް މޭކަޕް ކޮށްގެން ތިބިއިރު ހީވަނީ ފެޝަން ޝޮވއަކަށް ތައްޔާރުވެގެން ތިބި ހެންނެވެ. ފުރާވަރުގެ ކުދިންނާއި ޒުވާނުންނާއި ހަރު މީހުންނެވެ. ގިނައީ ޒުވާނުންނެވެ.\nކޮންމެ މީހަކުވެސް ބެލީ އެންމެ ކުރިން ޖާގައެއް ލިބޭތޯއެވެ. އެހުރިހާ އެންމެންގެ ތެރެއިން ފުރޭނިގެން ކަހަލަ ގޮތަކަށް އެންމެ ކުރިން ކޮނޑިއެއް ލިބޭތޯ ހިނގައިގަތް މާޝަލް ވެއްޓުނީ އެހެން މީހަކު އޭނާ ކޮއްޕާލާ ވައްޓާލުމުންނެވެ. ވެއްޓުނު ގޮތުން އޭނާގެ ފަން އިސްތަށިކޮޅު ނިއްކުރި މައްޗަށް ވެއްޓުމުން ރީތި ކޮށްލަމުން އޭނާ އިސްއުފުލާ ބަލައިލިއެވެ. ކުރިމަތީގައި ހުއްޓިލައިގެން ހުރީ ބޯ ބުޅި ޒުވާނެކެވެ. އެޒުވާނާގެ ކަންފަތުގަޔާއި އަތުގައި އެކިކަހަލަ އެއްޗެހި އަޅާ ލޯ ކައިރި ކަޅުވެފައި ހުރުމުން ބޮޑަށް ވައްތަރީ “ޕާޓޭ” އަކާއެވެ.\n” ޕިސް. ޕިސް. ޕިސް މާޝަލް. އޯ ސޮރީ. އައި ހޭވް ޓު ކޯލް ޔޫ މާޝީ މާޝް އޯރ ވަޓް އެބައުޓް މާޝޫ. އަންހެން ވިޔަސް ދެން ބޮޑުވަރު. ނަން ވެސް އެހާ އަންހެން. ކިތަންމެ ކުރިއަކު އިށީންދެގެން އިނަސް އެލީގެ ނަޒަރަކު ކަލޯއެއް ނުޖެހޭނެ. އެއީ ރާއްޖޭގެ މަޝްހޫރް ފިލްމް ސަޓަރއެއް. ދެން ކަލޭ ތީ…. ތިކަހަލަ.. ހެހެހެ ތިކަހަލަ އަންހެން ދޮޅަޔަކަށް ކޮންކަމެއްތަ ވާނީ؟ ކަލޯ ރަނގަޅުވާނީ އަމިއްލަ އަމަޔަށް ކާންދޭން އޮތިއްޔާ.” އެޒުވާނާ މާޝަލްއާއި ދިމާލަށް މަލާމަތް ކުރާ ފާޑަކަށް ބުނެލިއެވެ. މާޝަލް އެއީ މާ ބޮޑު ކަމަކަށް ނަހަދާ ފަހަތަށް ފިޔަވަޅު އަޅަން ފެށިއެވެ. އެވަރަށް މީހަކު އެއްޗެހި ކީއިރުވެސް އޭނާގެ ހިތަށް ހަމަ އެކައްޗެކޭވެސް ނާރަނީ ހެއްޔެވެ؟ އޭނާގެ އޮންނަނީ ހިތެއްގެ ބަދަލުގައި ހަރު ހިލަ ގަނޑެއް ހެއްޔެވެ؟ އެހެން ފިރިހެން ކުއްޖެއްނަމަ މިހާރު ރުޅި އައިސްގެން މާރާމާރީއެއް ހިންގާފާނެއެވެ. އަދި އަމުދުން މަންމަޔާއި ބެހުމުން ފިރިހެން ކުދިން އިންތިހާއަށް ރުޅި އަންނާނެއެވެ. މާޝަލް ހާދަ ކެތްގަދައެވެ.\n” ހުރިހާ ކުދިންނަށްވެސް އީދު މުބާރިކް. ކޮބާ ހުރިހާ ކުދިން ކިހިނެއް؟ ” ހުރިހާ އެންމެން ގޮނޑިގައި އިށީނދެ ހަމަ ޖެހިލުމުން ނިޔާޒް ސްޓޭޖް މައްޗަށް އަރާ އަހައިލިއެވެ.\n” އެލީ. އެލީ. އެލީ. ” ނިޔާޒް ދެއްކި އެއްވެސް ވާހަކަޔަކަށް އެއްވެސް ވަރަކަށް ސަމާލުކަމެއް ނުދީ މުޅި ‘އޯޑިއެންސް’ އެކީގައި ގޮވާލިއެވެ. ” އޯކޭ. އޯކޭ. އަޅުގަނޑު މިތާ ހުއްޓިގެން ހުރެގެން ވަގުތުތައް ބޭކާރު ކުރާކަށް ނެތިން. ހުރިހާ ބޭފުޅުންވެސް އެންމެ ދެކޭ ހިތްވާ މޫނު ސާރާ އަލީޝާ އަށް ސްޓޭޖް ހަވާލުކޮށްލަން. ސާރާ އަލީޝާ. އަހަރެމެންގެ އެލީ.” ވަރަށް ފޯރިއާއި ޖޯޝްގައި މިހެން ބުނެލަމުން ނިޔާޒް ގޮއްސިއެވެ. އެހިނދު ހުރިހާ ބޮކިތައް ނިއްވިގެން ދިޔައެވެ. އެހިނދުވެސް ހަމަ ކޮންމެ މީހެއްގެވެސް ދުލުން ބޭރުވަމުން ދިޔައީ ހަމަ އެންމެ ބަހެކެވެ. ” އެލީ. އެލީ.”\nކުއްލިއަކަށް ލައިޓްތައް ދިއްލިގެން ގޮސް ސްޓޭޖްގައި ހުއްޓޭލީ ބުރުސޫރަވެރި ކަމުގެ ލާމަސީލު މިސާލެކެވެ. ރީތީގެ ރާނީއެކެވެ. ކަކުލާއި ހަމައަށް އަރާ ރަތް ކުލައިގެ ހެދުމެއްގައި ހުރި އަންހެން ކުއްޖެކެވެ. ތުންފަތުގައި ގަދަ ރަތް ކުލައިގެ ލިޕްސްޓިކެއް ޖައްސައިލާފާ ވުމުން އެރީތި ތުންފަތް ބޮޑަށް ފާޅުވެއެވެ. ލޮލުގައި އަޅާފައިވާ މަސްކަރާގެ ސަބަބުން އެބާރުގަދަ ދެލޯ އިތުރަށް ބާރުގަދަ ވެގެންދެއެވެ. ލޮލުގައި ކާތާފައިވާ މޭކަފުގެ ވިދުން އުޑުގައި ވިދަވިދަ ހުރި ތަރިތަކަށްވުރެ ވިދުންގަދައެވެ. އެދޮން އަލި މޫނު ސަނދުރަވިލޭރޭގެ ހަނދަށްވުރެ އަލިގަދައެވެ. ހަށިގަނޑުގެ ހުރިހާ ވަނާތަކެއް ހާމަވާހާ ގަޔަށް ބާރު ހެދުމެއްގައި ހުރިއިރު އެއަންހެން ކުއްޖާގެ ކޮނޑުގެ ބޮޑު ބައެއްވެސް ފާޅުވާން ހުއްޓެވެ. ލޫޅާފަތި ހަށިގަނޑެކެވެ. ދިގު އިސްކޮޅެކެވެ. ދުނިޔޭގެ ރާނީ ކަމަށް ދައުވާ ކޮށްފިނަމަ އެމަގާމް ލިބޭނެކަންވެސް ކަށަވަރެވެ.\nހަމަދެލޮލުން އަލީޝާ ފެނުމާއިއެކު ހުރިހާ އެންމެންގެ އަނގަތައް ހުޅުވެގެން ދިޔައެވެ. އެތައް ފިރިހެން ކުއްޖެއްގެ ހިތް ކަތިލައިފިއެވެ. މާޝަލްއަށްވެސް އަލީޝާގެ އެރީތި މޫނަށް ބަލައްހައްޓައިގެން ހުރެވުނީ އެދެލޮލަށް ގެބެން ބޭނުން ވެފައެވެ. ނަމަވެސް އަލީޝާގެ ހެދުން އެޅުމުގެ ވައްޓާފާޅި ހުރި ގޮތުން ކުޑަކޮށް ހިތްހަމަ ނުޖެހޭ ގޮތް ވިއެވެ. އެއީ ފިލްމް ތަކުގައި އަލީޝާ ހުންނަ ސިފައެއް ނޫނެވެ. އަލީޝާ ކުޅޭ ކޮންމެ ފިލްމެއްގައިވެސް އޭނާގެ މޫނު މައުސޫމެވެ. ހަށިގަނޑުގެ ބޮޑުބައެއް ނިވާ ކުރެއެވެ. މާޝަލްގެ ލޮލުގައި އަލީޝާ އަޅާއިގަތީ އެފަދަ ފިލްމް ތަކުންނެވެ. ނަމަވެސް ދުވަހަކުވެސް އަލީޝާފަދަ ރީތި އަންހެން ކުއްޖެއްގެ ލޮލުގައި އޭނާ އަޅައިގަންނާނެ ހެއްޔެވެ؟\nމިފަހަރު ހަމަ ދެލޮލުން އޭނާއަށް މިފެނުނީ އެހެން އަލީޝާއެކެވެ. ކޮންމެ ހެނެއް ވިޔަސް ހެވެވެ. އަލީޝާވާނީ ހަމަ އަލީޝާއަށްށެވެ. މާޝަލްއަށް އަމިއްލަ ދުނިޔެއިން ނިކުމެވުނީ އިވިގެން ދިޔަ ލަވައަކަށް އަލީޝާ ނަށަން ފެށުމުންނެވެ. އަނެއްކާވެސް ސަމާލުކަން ދެވުނީ އަލީޝާގެ ފަރި ހަރަކާތްތަކަށްށެވެ.\nއަލީޝާގެ އެތައް ހަރަކާތަކާއިއެކު ޝޯވ ނިމިގެން ދިޔަ ގޮތްވެސް ނޭނގެއެވެ. ގަޑިން 1 ޖަހަނީކަމުގައި ވިޔަސް ހުރިހާ އެންމެންގެ ނިދި ފިލައިފިއެވެ. އެހައި ގާބިލްކަން އަލީޝާއަށް ލިބިފައިވެއެވެ. ” ވީ ވޯންޓް އޮޓޯގްރާފް. ޕްލީޒް އޮޓޯގްރާފް.” ޝޯވ ނިމެނީކަމުގައި ސްޓޭޖް މައްޗަށް އަރާ މީހަކު ގޮވައިލުމުން މިލައިގެން ދިޔަ މޫނާއިއެކު މުޅި ‘އޯޑިއެންސް’ އެކީގައި ގޮވަން ފެށިއެވެ.\n” އަޅޭ. މިރަށު ކުދިންވެސްދޯ. އަގު ބޮޑު ލާރިއަށް މާލެއިން މަޝްހޫރު މީހުން ގެންނަނީ. އެކަމްވެސް އަބަދު ގޮވާނީ އެއްކަމެއް ކޮށްފަ އަނެއްކަމެއް ކުރަން. ކިހިނެއްތަ ހަދާނީވެސް؟” ބެކް ސްޓޭޖްގައި ހުރެ ނިޔާޒް ކަން ބޮޑުވަމުން ދިޔައީ ސަޕޯޓަރުން އަލީޝާގެ އޮޓޯގްރާފަކަށް އެދެމުން ދިއުމުންނެވެ. އަލީޝާއަކީވެސް އިންސާނެއް ނޫން ހެއްޔެވެ؟ އޭނާވެސް ވަރު ބަލި ވާނެ ނޫން ހެއްޔެވެ؟ ނިޔާޒް މިހެން ބުނިއިރު ތަންކޮޅެއް ދުރުގައި ހުރި އަލީޝާއަށް އަޑު އިވުނު ކަމެއް ނިޔާޒަކަށް ނުވެސް އެނގެޔެވެ.\n” ތީ އެއްވެސް ކަމެއް ނޫނެއްނު. އަގު ބޮޑު ލާރިއަށް އަހަރެން ގެނައީ. އެހެން ވީރު ހަމަ ކުޑަ ކުޑަ އެއްޗެއް ދައްކާލާފަ އޮޓޯގްރާފެއް ނުދެވެންވީ ކީއްވެ؟ ” ދަހިވެތި ގޮތަކަށް އަލީޝާ ބުނި އިރު އޭނާގެ މޫނު މަތިން ބޮޑާކަން ފެންނަމުން ދިޔައެވެ. ” ކިހާ ވަރެއްތޯ؟” ބެކް ސްޓޭޖާއި ހަރަކާތްތަށް ކުރިއަށްދާ ސްޓޭޖް ވަކި ކޮށްލުމަށްޓަކައި ދަމާފައިވާ ފަރުދާއެއް ކުޑަ ކުޑަ ކޮށް ހިއްލާލައި ވަގުވަގުން ބަލައިލަމުން ނިޔާޒް އަހައިލިއެވެ. ”5ހާސް ރުފިޔާ . އެއީ މިތާގަ ތިބި ހުރިހާ އެންމެންނަށް ވެއްޖިއްޔާ. އަހަރެންގެ އެންމެ އޮޓޯގްރާފެއްގެ އަގަކީވެސް މާލޭގަ 30 ހަކަށް ރުފިޔާ. ސެލްފީއެއްނަމަ 50 ރުފިޔާ. ސޯ މިރަށުން އަގު ބޮޑު ވާން ޖެހޭނެ. ބިކޯޒް އައި ކޭން ކަމް ހިއާ މޭބީ ވަންސް އިން މައި ލައިފް. އެހެންމާ އިފް ޔޫ ވޮންނަ ޕޭ ފޯރ ދެމް އިޓްސް 5000 އެމީހުން ޕޭ ކުރަންޔާ 35އަށް އޮޓޯގްރާފަކާ 55 ސެލްފީއެއް. އެންޑް ވަން މޯ ތިންގ. ހިތަށް އަރާނެދޯ އަހަރެން ވަރަށް ސެލްފިޝްއޭ. ދުވަހަކުވެސް ސަޕޯޓަރުންނަށް ދެވޭ ހަދިޔާއެއްގެ ގޮތުގަވެސް އޮޓޯގްރާފެއް އަދި ސެލްފީއެއް ނުދެޔޭ. ޔާ އައި އެމް. ބޭކާރު ގޮތުގަ އަމިއްލަ ވަގުތުތައް ހޭދަކުރާކަށް ބޭނުމެއް ނޫން. އަދި އެއްވެސް މީހަކަށްޓަކައި އިހުސާންތެރި ވުމަކީވެސް އަހަރެންގެ އާދައެއް ނޫން. ސޯ އަވަހަށް ބުނޭ އޮޓޯގްރާފް ބޭނުމިއްޔާ. ބިކޯޒް އައި ވޮންނަ މޫވް ފްރޮމް ހިއާ އެސް ސޫން އެސް ޕޮސިބަލް. ދެން ނިޔާޒް މިތާ ހުރި ގިޓާ ކަހަލަ އެއްޗެހި އެތެރެއަށް ވައްދާ ތަންޑުލާފަ އަހަރެން ފުރުމުގެ ކުރިން ދިޔައްޔާ އަހަންނަށް ރަނގަޅީ. އަހަރެންގެ ލޯންޗް އަންނާނެ ވަރަށް އަވަހަށް.” ބޮޑާކަމުން ފުރިގެންވާ ހިތުގެ ވެރިޔާ ނިޔާޒްއާއި ދިމާލަށް މިހެން ބުނަމުން ނިކުމެގެން ދިޔައެވެ.\nނިޔާޒް އެންމެ ފުރަތަމަވެސް ވީ ހައިރާނެވެ. އަލީޝާއަކީ އެހާ ބޮޑާ މީހެއް ކަން އޭނާ ނުދަނެއެވެ. އަލީޝާ އޭނާގެ މޮޅު ހުނަރު ދައްކާ މީހުންގެ ލޮލުގައި އަޅުވަނީ ކޮންފަދަ އަނދުނެއް ހެއްޔެވެ؟ މިއޮތީވާ ވަރުގަދަ އަލީޝާ އެކެވެ. ނިޔާޒަކީ އެރަށު ކައުންސިލަރު ކަމުންނާއި އެރަށުގެ ރައްޔިތުންގެ ހިތްހަމަ ޖެހުމަށްޓަކައި ހޭބޯ ނާރާ މަސައްކަތް ކުރާ ވެރިއެއް ކަމުން މިފަހަރު އީދު ކުޅި ވަރުގައި އަލީޝާ ހިމަނަން ބޭނުން ވީއެވެ. މިފަހަކަށް އައިސް އަލީޝާގެ މަޝްހޫރުކަމުގެ ވާހަކަ މުޅި ރާއްޖޭގައިވެސް ފެތުރެމުން ދާތީއެވެ. ނަމަވެސް މިކަމަށްޓަކައި އޭނާގެ ޖީބުން ދާހާ ރުފިޔާއެއް ދެނެވޮޑިގެންވާނީ ހަމަ އެކަނި ﷲއެވެ. މިހާތަނަށްވެސް އެއަތޮޅުގެ އެކިރަށްރަށުން މީހުން ގެނައުމާއި އަލީޝާގެ ހަރަދަށް އޭނާގެ އަތުން 25 ހާހަކަށް ރުފިޔާ ގޮއްސިއެވެ. އެންމެކުޑަމިނުން އަލީޝާ އައުމަށް އެއްބަސްވީވެސް 8 ހާސް ރުފިޔާ ދީގެންނެވެ. އަނެއްކާ މިހާރު އަލީޝާ އެއެދެނީ5ހާސް ރުފިޔާ ދިނުމަށްށެވެ. އޭނާއަކީ ރުފިޔާ އަޅާ ގަހެއް ނޫނެވެ.\nމާބޮޑު ވިސްނުމަކާއިނުލާ ނިޔާޒް ސްޓޭޖް މައްޗަށް އަރާ އިއްވާލީ ސަޕޯޓަރުން ބޭނުން ނަމަ އެމީހެއްގެ ފައިސާއިން އޮޓޯގްރާފް ހޯދުމަށްށެވެ. އަދި އެކަމަށް ހޭދަވާ ފައިސާއާއި އޮޓޯގްރާފް ބޭނުންވާ މީހުން ކަނާއަތް ފަރާތު ސްޓޭޖުން އަރާ ވާއަތް ފަރާތް ސްޓޭޖް ފޭބުމަށް އެންގިއެވެ. ހަމަ މިހެން ބުނުމާއިއެކު ސްޓޭޖާއި ވީ ފަޅިން ބޮޑު ކިއުއެއް އުފެދިއްޖެއެވެ. ލާރި ދީގެންވެސް އަލީޝާގެ އޮޓޯގްރާފަކަށް އެދޭމީހުން ގިނައީއެވެ.\nހުރިހާ އެންމެން ކިއުއަށް އަރާ ހަމަ ވުމާއިއެކު މާޝަލްއަށް ވޮލެޓް ނަގާ 35 ރުފިޔާ އޮތްތޯ ހާވަން ފެށުނެވެ. ފުރަތަމަ ފަހަރަށް ވޮލެޓްގެ އެކި ބައިތައް ބަލަން ފެށުނެވެ. އޭނާ އަތުގައި އޮތީ އެންމެ 20 ރުފިޔާއެވެ. މާޝަލްގެ މޫނު މިލައިގެން ދިޔައެވެ. ދެން އަލީޝާގެ އޮޓޯގްރާފެއްވެސް ނުލިބޭނެ ހެއްޔެވެ؟ މިހެން ހިތަށް އެރުމާއިއެކުވެސް އަނެއްކާވެސް މާޝަލް އޭނާގެ ވޮލެޓް ހާވަން ފެށިއެވެ. ނަމަވެސް ކުރި ހުރިހާ މަސައްކަތެއް ދިޔައީ ފުލުންނެވެ. ނެތް އެއްޗެއް ކިތަންމެ ވަރަކަށް ހޯދަން އުޅުނަސް ފެންނާނެ ހެއްޔެވެ؟\nމާޝަލްގެ މިލައިގެން ގޮސްފައިވާ މޫނުގައި ހިނިތުންވުމެއް ކުރެހުނީ ކުއްލިއަކަށްށެވެ. އޭނާ އަތް ކޮށްޕާލީ ލައިގެން ހުރި ޖިންސުގެ ފަހަތު ޖީބުގެ ކަނާތް ފަރާތަށްށެވެ. އަދި އަތް ނެގީ ވަކި ރުފިޔާގެ6ރުފިޔާއާއި އެކުއެވެ. އަދި ހަމަ ވާތް ފަރާތު ޖީބަށް އަތް ކޮށްޕާލާފައި ވަކި ރުފިޔާގެ9ރުފިޔާވެސް ނެގިއެވެ. ފުޅާ ހިނިތުންވުމަކާއިއެކު ކިއުއާއި ދިމާލަށް ދުއްވައިގަތެވެ. އޭނާއަށް ކިއު އިން ޖާގަ ލިބުނީވެސް އެންމެ ފަހަތުންނެވެ. އެހެނަސް ހެވެވެ.\nކެތްމަދު ކަމާއިއެކު މާޝަލް ކިއުގައި ހުރިއިރު އޭނާގެ ހިތް އޭގެ އެންމެ ބާރު މިނުގައި ތެޅެން ފެށިއެވެ. އޭނާ ކުރިމަތިލާން އެއުޅެނީ މިއޮއް ހުރިހާ ދުވަހު އިންތިޒާރު ކުރި ފަރާތާއިއެވެ. ކިއު ކުޑަވަމުން ގޮސް އެންމެ ފަހު މީހާއާއި ޖެހިއްޖެއެވެ. އެންމެ ފަހު މީހަކަށް ހުރީ މާޝަލްއެވެ. ކޮންމެ މީހަކުވެސް އޮޓޯގްރާފާއިއެކު ގެޔަށް ދިއުމުން އެތާގައި ތިބީ އަލީޝާއާއި މާޝަލްގެ އިތުރުން ދެތިން މީހެކެވެ.\nމޫނުގައި ކުރެހެލި ފުރިހަމަ ހިނިތުން ވުމާއިއެކު މާޝަލްއަށް ބޭއިހްތިޔާރުގައި ބަލައިލެވުނީ އަލީޝާގެ މޫނަށްށެވެ. އަލީޝާވެސް އާދައިގެ ގޮތަކަށް ހީލިއެވެ. ސުބްޙާނަﷲއެވެ. ކޮންފަދަ ފުރިހަމަ ހިނިތުންވުމެކެވެ. އެހައި ރީތި ކުދިންވެސް ދުނިޔޭގައި އުޅޭ ހެއްޔެވެ؟ މާޝަލްއަށް ކަޅިޖަހައި ނުލާ ބަލަން ހުރެވުނެވެ.\n” ކޮބާ؟ ގަނޑަކަށްތަ އޮޓޯގްރާފް ދޭންވީ؟ އެހެންނޫނީ ސެލްފީ؟” މާޝަލްއަށް ހަމަހޭވީ އަލީޝާ އޭނާގެ ތޫލި އަޑުން މިހެން ބުނެލުމުންނެވެ. މާޝަލް އަތް ދައްކާލަމުން އަތަށް ދޭށޭ ބުނެލިއެވެ. ” ބުނަންތަ އަސްލު އަހަރެން ވާހަކައެއް؟ އަތަށް ދީފިއްޔާ ފިލާނެ މާދަމާ އިރު އަރާއިރަށް؟ ޑޫ ޔޫ ހޭވް އެނީ ޕޭޕާ؟ އޯ މިހާރުގަ ފޯންގަވެސް ހުރޭ ބައެއް އެޕްތައް.” މަޑުމައިތިރި ކަމާއިއެކު އަލީޝާ ބުނެލިއެވެ. ” އަތުން ފިލިޔަސް ހިތުން ފިލާނެތަ؟” ނުވިސްނާހުރެ މާޝަލްއަށް މިހެން ބުނެވުނު ގޮތް ދެނެވޮޑިގެންވަނީ ހަމައެކަނި ﷲއެވެ. އެއީ އޭނާ ބުނި އެއްޗެއް ނޫނެވެ. އެތެރޭގައި ފިލާ އޮވެ އޭނާގެ ހިތް ބޭރުކޮށްލި ބަހެކެވެ.\n” ވަޓް؟” އަލީޝާއަށް އެހެން އަހައިލެވުނީ އާންމު ގޮތެއްގައި އޭނާގެ ދިވާނާގައި ޖެހިފައިވާ ކުދިންނަށް ރައްދެއްގެ ގޮތުގައި އޭނާ ބޭނުން ކުރާ ބަހަކީ އެއީ ކަމުންނެވެ. ” މިބުނީ އެލީ އެއްފަހަރު ޖަހައިދިނީމަ ހިތުން ދަސްވާނެޔޭ. ” މައުލޫއު ބަދަލް ކޮށްލަމުން މާޝަލް މިހެން ބުނުމާއިއެކު އަލީޝާ “އެޒް ޔޫ ވިޝް” އޭ ބުނެ އަތުގައި އޮތް ގަލަމުގެ ދޯރި ނަގައިލިއެވެ.\nކުއްލިއަކަށް މާޝަލް ސިހިގެން ދިޔައީ އޭނާގެ އަތުގައި އޮތް ރުފިޔާތައް ނުވިސްނާ ހުއްޓާ މީހަކު އަތުލުމުންނެވެ. އިސްއުފުލާލައި އެމީހެއްގެ މޫނު ފެނުމާއިއެކު މާޝަލްގެ މޫނުމަތިން ހާމަވާން ފެށީ ބިރުވެރި ކަމެވެ. ކުރިމަތީގައި ހުއްޓިލައިގެން އެހުރީ މިރޭގައި އޭނާ އެންމެ ކުރީބަރިން ގޮނޑި ހޯދަން އުޅެނިކޮށް އޭނާ ވައްޓައިލި ޒުވާނާއެވެ. އަލީޝާ އެޒުވާނާގެ މޫނަށްށާއި މާޝަލްގެ މޫނަށް ބަލަން ފެށީ ވާނުވާ ނޭނގޭ ހާލުގައެވެ.\n” ޕްލީޒް. ދީބަލަ އެލާރި. އަހަރެން ގެޔަށް ގޮއްސަ ދޭނަމޭ އެޔަށް ވުރެ ގިނައިން.” އެޒުވާނާޔާއި ތަންކޮޅެއް ކައިރިއަށް ޖެހިލަމުން މާޝަލް އާދޭސް ކުރިއެވެ. ” ހެހެހެ ކަލޭ އެހެންނޫނަސް ޖެހޭނީ މަށަށް މަބުނި ވަރަކަށް ލާރި ދޭން. މަށަށް ދޭންޖެހޭ ލާރިން އެންމެ 35 ރުފިޔާވެސް އުނިވާކަށް ބޭނުމެއްނު ނޫނޭ ޕާޓު.” މަލާމާތުގެ ރާގަކަށް އެޒުވާނާ އެހެން ބުނުމުން މާޝަލް ކުޑަކޮށް ލަދުވެސް ގަތެވެ.\n” އައި ތިންކް ބޭޑް ލަކް ދިސް ޓައިމް. މާފްކުރޭ. އެކަމް ބޭކާރު ކުރާކަށް އަހަރެން އަތަކު ވަގުތެއް ނެތް.” މިހެން ބުނަމުން އަލީޝާ ހިނގައިގަތުމާއިއެކު މާޝަލް ނުތަނަވަސް ވާނެ ފެށިއެވެ.\n” ނޫން. ތިހެން ނަހަދާ. އެލީ ބަލަން ހުއްޓައެއްނު އޭނާ އެލާރި އަތުލީ. އެއީ ހަމަ އަހަރެންގެ ލާރިއެއްނު. ޕްލީޒް. މިފަހަރު އޮޓޯގްރާފެއް ދީ. އަހަރެން ފަހުން ލާރި ދައްކާ ގޮތަށް. ” މާޝަލް އާދޭސް ކުރަން ފެށިއެވެ.\n” ބުނަން ވާހަކައެއް. އައި ޑޯންޓް ކެއާ. ތީ ހަމަ ތިމީހެއްގެ އަމިއްލަ ކަމެއް. އަހަރެންގެ ގަވައިދުތަކަކީ އެއްވެސް މީހަކަށް މުގުރާލެވޭނެ ކަންތައްތަކެއް ނޫން. ތީ ފިރިހެނެއް. އަހަންނަށް ހީވަނީ ތީ ފިރިހެނެއް ވެއްޖިއްޔާ އަމިއްލަ އެއްޗިހި އެހެން މީހުންގެ އަތުން އަތުލެވެން ވާނެހެން. އަދި އެއްވާހަކައެއް. މިރޭގެ ފަހުން ކަލޭ އަހަރެންނާ މުހާތަބް ކުރާނީ އެލީ މެޑަމް ކިޔައިގެން.” ބާރު ހިނގުމެއްގައި ޖެޓީއާއި ދިމާލަށް ހިނގަމުން އަލީޝާ ބުންޏެވެ.\n” އޯކޭ. އެލީ މެޑަމް. ޕްލީޒް. އެކަމް މީ އިންސާފެއް ނޫނެއްނު. މިކަމުގަ އަހަރެންގެ ކުށެއް ނެތެއްނު. ޕްލީޒް.” އަލީޝާގެ ފަސްފަހަތުން މާޝަލް ދިޔައީ އާދޭސް ކުރަމުންނެވެ. ” އަމް ސޮރީ ބަޓް… އަހަންނަށް ހީވަނީ ތީ ފިރިހެނެއް ނޫން ހެން. މީހަކު ތިބާގެ އެއްޗެއް އަތުލީމަވެސް އަތުލަން ނޭނގޭ.” ތަނެއްގައި މަޑުޖެހިލަމުން އަލީޝާ ބުންޏެވެ.\n” އޭ އެލީ. އޭނަޔަކީ މަންމަގެ ބަނޑުގަ އޮތް އިރު އަންހެނަކަށް ވާން އުޅެފަ ނުވެވުނު މީހެއް. އޭނާގެ ވާހަކަ ނުދައްކާ.” މާޝަލްއާއި މަލާމަތް ކުރަމުން ދިޔަ ޒުވާނާ މިހެން ބުނުމުން މާޝަލްގެ ހިތުގައި ދުވަހަކުވެސް ނުޖެހޭ ވަރަށް ޖެހުނެވެ. އުމުރުން 24 އަހަރު ވީއިރު ކޮންމެ ދުވަހަކުވެސް އޭނާގެ ކަންފަތުން އެބަސްތައް އަޑުއަހައެވެ. އެހެނަސް މިއަދު އަލީޝާގެ ކުރިމަތީގައި އެބަސްތައް އަޑުއަހަން ޖެހުމުން ވަރަށް ދެރަވިއެވެ. ހަމަ އެހާ ލަދުވެސް ގަތެވެ. އަދި އަމުދުން އަލިޝާ ” ވަޓް އެވާ” އޭ ބުނެ އެޒުވާނާއާއި ބައިވެރިވުމުން އިތުރަށް ހިތުގައި ޖެހުނެވެ. މާޝަލްއަކަށް އިތުރަށް އެތާނގައި ހުރުމުގެ ހިތްވަރެއް ނުލިބުނެވެ. އޮޓޯގްރާފްއާކައި އޮޓޯގްރާފެއް ދޫކޮށްފައި އޭނާ މިސްރާބު ޖެހީ ގެޔަށް ދިއުމަށްށެވެ.\n” ދޫކުރޭ އަހަރެން ގައިން. އެނގޭތަ މީ ކާކުކަން؟ އަހަރެން މީ އެލީ. ސާރާ އަލީޝާ. ކަލޭ އަހަންނަށް ކަމެއް ކޮށްފިއްޔާ ޖަލަށް ލާނީވެސް.”\n” އަހަންނަށް އެނގޭޔޭ ތިކަންވެސް. އެހެންނޫނަސް މިކުރަން އުޅެނީ އެލީއަށް އާ ކަމެއްވެސް ނޫނެއްނު. ގައިމު ފިރިހެނުންނާ ނުލާހިކު ގާތް މީހެއް ތީ. އެކަމް ޖަލަށް ލެވޭނީ ވީ ކަމެއް ވެނިމުނީ މައެއްނު. ކަލޯ ރީތި ކުއްޖާ. މަށަށް މިއަދު ލިބެނީ. ތިޔަ ރީތިކަމުގެ ހިއްސާއަކަށް މިއަދު އަހަރެން ވާނެ.”\nމާޝަލް ވަކި ހިސާބަކަށް ދެވުނު އިރަށް އަޑުތަކެއް އިވެން ފެށިއެވެ. ނަމަވެސް އެއަޑުތަކަށް ބީރު ކަންފަތަށް ދެމުން އޭނާ ހިނގައިގަތީ ހިތުގެ ޖެހިފައިވާލެއް ބޮޑު ކަމުންނެވެ.\n” ޕްލީޒް. ހެލްޕް. ކޮންމެސް މީހެއް އެހީ ވެދީ. އޮޓޯގްރާފް ބޭނުންވާ ކުއްޖާ. ޕްލީޒް ހެލްޕް މީ.” މާޝަލްއަށް ހާސްވެފައި ހުރެ ފަހަތަށް ބަލައިލެވުނީ އަލީޝާގެ އާދޭހުގެ އަޑު އޭނާގެ ކަންފަތުގައި ޖެހުމުންނެވެ. އޭނާ ވަގުތުން ފުރަގަހަށް އެނބުރުނު އިރު ފެނުނު މަންޒަރުން ނޭވާވެސް ކުޑަ ހިނދު ކޮޅަކަށް ހުއްޓުނު ކަހަލައެވެ.\nއޭރު ޝައިތޯނީ ހިނިތުންވުމަކާއިއެކު ޒުވާނާ މަސައްކަތް ކުރަމުން ދިޔައީ އަލީޝާއާއި ގާތްވުމަށްށެވެ. އަލީޝާ ފަހަތަށް ޖެހެޖެހެމުން ގޮސް ރުކެއްގައި ޖެހުމާއިއެކު ޒުވާނާ އަލީޝާގެ އަތުގައި ހިފާ އޭނާ ކުރަން ބޭނުންވާ ކަމެއް ގަދަކަމުން ކުރުމަށްޓަކައި މަސައްކަތްކުރެއެވެ. ގަދަހަދާލާފައި އަލީޝާ އާދޭސް ކުރަމުން ދިޔައިރު އެއާދޭހުގެ އަޑަކީ މާމުހިއްމު އަޑެއްކަމުގައި ޒުވާނާ ނުދެކެއެވެ. އޭރު އަލީޝާގެ ލޮލުން ކަރުނަ ނުހިލެއެވެ.\n” އޮޓޯގްރާފް ބޭނުން ވެގެން އުޅޭ ކުއްޖާ. ހެޔޮނުވާނެ އަހަރެން ސަލާމަތް ކޮށްދީ. އައި ޕްރޮމިސް އަހަރެން ސަލާމަތް ކޮށްދީފިއްޔާ ބޭނުން ވަރަކަށް އޮޓޯގްރާފް ދޭނަން. އެންޑް ސެލްފީވެސް. އެއްވެސް އެއްޗަކާ ނުލާ. އުހުން. ސެލްފީ ކީއްކުރަން ބޭނުން އެއްޗެއް ދޭނަން. ޕްލީޒް.” އަނެއްކާވެސް މާޝަލްއާއި ދިމާލަށް އަލީޝާ އާދޭސް ކުރަން ފެށިއެވެ. ނަން ނޭނގޭތީ ” އޮޓޯގްރާފް ބޭނުންވެގެން އުޅޭ ކުއްޖާ.” އޭ ކިޔައި ގޮވާލިޔަސް އޭނާގެ އާދޭސް ރައްދުވަމުން ދިޔައީ މާޝަލްއަށްށެވެ.\nމާޝަލް ބޮލުގައި އަތްކާތާލިއެވެ. ދެން އޭނާ ހަދާނީ ކިހިނެއް ހެއްޔެވެ؟ އެޒުވާނާގެ ކުރިމަތީގައި “ޗުއްޕު’ވެސް ބުނެލެވޭހާ ހިތްވަރެއް މިއަދާއި ހަމައަށްވެސް އޭނާއަށް ލިބިފައެއް ނުވެއެވެ. އެޒުވާނާ ހެދިގޮތަކަށް ކެތްކޮށްގެން މާޝަލް އުޅެމުން ދިޔައީ އެއްވެސް ޝަކުވާޔަކާއި ނުލައެވެ. ނަމަވެސް މިއަދު.. މިއަދު އަންހެން ކުއްޖެއްގެ ދިރިއުޅުން އޭނާގެ ކުރިމަތީގައި ހަލާކުވެގެން ދާއިރު އޭނާއަށް އެއްޗެކޭ ނުބުނެ ހުރެވޭނެ ހެއްޔެވެ؟ އަނެއްކޮޅުން އެއީ ހަމައެކަނި އަންހެން ކުއްޖެއްވެސް ނޫނެވެ. އެއީ އެންމެންގެ ގަދރާއި ލޯބި ލިބެމުންދާ ސާރާ އަލީޝާއެވެ. މިގޮތަށް ކަންތައް ވެއްޖެނަމަ އެގަދަރާއި ލޯބި ގެއްލިގެން ދާކަށް މާ ގިނަ ދުވަހެއް ނުވާނެއެވެ.\n” ޕްލީޒް. އޭނަޔަށް އެހެން ނަހަދަބަލަ. ތީ ވަރަށް ގޯސްކަމެކޭ. ބުނި ވަރަކަށް ފައިސާވެސް ދޭނަން. ބުނި ވަރަކަށް. އެކަމްވެސް ޕްލީޒް. ތިހެން ނަހަދަބަލަ. އަހަރެން ވަރަށް ރީތި ކޮށެއްނު މިބުނީ. އެކަމް ގަބޫލް ނުކުރަންޏާ…” މިހާހިސާބަސް ބުނެވުނު އިރަށް މާޝަލްއަށް ހުއްޓުން އަރާފައި ހުރެވުނީ އޭނާއަށް ކުރެވޭނެ ކަމެއް އެބަ އޮތްތޯ ވިސްނާލުމަށްށެވެ.\n” ކޮން ކަމެއް ކަލޭއަށް ކުރެވޭނީ؟ އަންހެން ދޮޅަ ގަނޑު. މީ ދަންވަރޭ. ކަލޯ މިތާކު ނެތް އިތުރު މީހަކުވެސް. މިތަންގަނޑުގަ އެއްވެސް ގެޔެއްވެސް ނުހުންނާނެ. ދެން ކަލޯ އަތު އޮންނާނީ ނޮކިޔާ ބައްތި ފޯނެއް. އޭގަވެސް ނީންނާނެ މީހަކަށް ގުޅޭނެ ނަންބަރެއް. ހަމައެކަނި އަހަރެންގެ ނަންބަރާއި ޕޮލިސް ނަމްބަރ އިންނާނީ. ހެހެހެ. ދެން ޕޮލިހަށް ގުޅާ. އެކަމް ހަނދާން ކުރާތި މިރަށުގަ ޕޮލިހުން ނޫޅޭކަން. މިއަތޮޅުގަވެސް ޕޮލިހުން އުޅޭނީ އެންމެ ރަށަކު. ދެން އެމީހުން އަންނަން ވާއިރަށް ހުންނާނީ ހުރިހާ ކަމެއް ނިމިފަ. ” ޒުވާނާ ބުނި އެއްޗަކާއިމެދު މާޝަލްއަށް ވިސްނާލަން މަޖްބޫރުވިއެވެ. އޭނާ އެބުނީ ތެދެކެވެ. މިވަގުތު އޭނާއަށް ކުރެވޭނެ އެއްވެސް ކަމެއް ނެތެވެ. އޮތީ މީހުން އުޅޭ ހިސާބަށްގޮސް އެހީއަކަށް އެދުން އެކަންޏެވެ. ދެން މާޝަލްއަށް ބަލައިލެވުނީ ގިސްލަމުން ދިޔަ އަލީޝާއާއި ދިމާލަށްށެވެ. އަލީޝާ އެހާލުގައި ވަނިކޮށް އެކަނިކޮށްފައި ދާން އޭނާއަށް ކެރިދާނެ ހެއްޔެވެ؟ ނޫނެކެވެ. އޭނާ ޖެހޭނީ އެހެން ގޮތެއް ހޯދާންށެވެ.\nމާޝަލްގެ ފައި މަޑުމަޑުން ހަރާކާތް ކުރަންފެށިއެވެ. އޭނާގެ އެއްވެސް އިހްތިޔާރަކާއި ނުލައެވެ. އަދި އަލީޝާއާއި ޒުވާނާގެ ކުރިމަތީގައި ހުއްޓެލެވުނީ އިސްޖަހައިވެސް ނުލައެވެ. އޭރުވެސް ޒުވާނާ އަލީޝާއާއި ކައިރި ވަމުންދިޔައެވެ. މާޝަލްގެ އަތް މަޑުމަޑުން ހަރަކާތް ކޮށްލިއެވެ. ނަމަވެސް ހަމަ އެހާވަރަށް ތުރު ތުރުވެސް ލަމުން ދިޔައެވެ. ހީވާ ކަހަލައެވެ. އޭނާ ކުރަން އެއުޅެނީ ވަރަށް ބިރުވެރިކަމެކެވެ. އާނއެކެވެ. ޖެހިލުންވެފައި ހުރެ ނަމަވެސް އޭނާ އެޒުވާނާގެ އަތް ދުރު ކޮށްލިއެވެ. ޒުވާނާ ނުވިސްނާ ހުރުމުން ވަރަށް ފަސޭހައިން އެކަން ވެއްޖެއެވެ. ސަލާމަތްވާން ތެޅެމުން ދިޔަ އަލީޝާ ވަގުތުން ދުއްވައިގަތީ ވަގުތުގެ ބޭނުން ހިފާ ލަމުންނެވެ.\nޒުވާނާ އޭނާގެ މަގްސަދު ހާސިލް ނުވުމުން ރުޅި އައިސް ރަތްވިއެވެ. ނަމަވެސް ހަމަ ދެވަނަ ސުކުންތުގައި ހަރަކާތް ކޮށްލީ އަލީޝާގެ ފަހަތުން ދުއްވައިގަތުމުގެ ނިޔަތުގައެވެ. އެކަންވެސް މާޝަލްއާއި ހެދި ވީ ނާކާމިޔާބީއެވެ. މާޝަލް ބިރުން ހުރެނަމަވެސް ޒުވާނާގެ ގަމީހުގެ ގިރުވާނުގައި ހިފާލީއެވެ. މިފަހަރު އަލީޝާ އޭނާގެ އަތު ޖެހޭ ވަރަށް ވުރެ ދުރުވެއްޖެކަން ޔަގީންވުމުން ޒުވާނާ މާޝަލްއާއި ދިމާލަށް ބަލައިލީ ނަފްރަތުން ފުރިގެންވާ ނަޒަރަކުންނެވެ.\n” ކަލޭޔާ ހެދި މަގޭ އަތުން އެއަންހެން ކުއްޖާ އެގެއްލުނީ. ކުރިންވެސް މިއަށްވުރެ ބޮޑު ކުށް ކުރަން އަހަރެން. ގައިމު ދުވަހަކުވެސް އަހަރެން ކުރާ އެއްވެސް ކަމަކަށް ދެކޮޅުވެސް ހަދަން ނުކެރޭ ކަލޭއަށް. ދެން މިއަދު.. ކޮން އާ ބާރެއް ލިބިގެން ތިއުޅޭނީ؟ ކާކު ކަލޭއަށް ނަސޭހަތް ދީގެން ތިއުޅެނީ؟” މާޝަލްގެ ކޮނޑުގައި ހިފައި ބާރަށް ތަޅުވަމުން ޒުވާނާ އަހަމުން ދިޔައެވެ. މާޝަލް ހަމަ އެކައްޗެކޭވެސް ނުބުނެއެވެ. އޭނާ ބުނާނީވެސް ކީކޭ ހެއްޔެވެ؟ މިރޭގައި އޭނާއަށް ބާރު ލިބުނު ގޮތް ހުދު އޭނާއަށްވެސް ނޭނގެއެވެ.\n” އޯ. އަހަރެން ހަނދާން ނެތުނިއްޔޭ ކަލޯ ތީ އަންހެން ދޮޅައެއްކަން. މިފަހަރު މަގޭއަތުން ބޮޑު ބޮނޑިއެއް ބޯންޖެހޭނީ ކަލޭ.” މިހެން ބުނަމުން ޒުވާނާ އޭނާގެ ގަމީހުގެ އަތް އަރުވާލަމުން މާޝަލްއާއި ދިމާލަށް ހިނގައިގަތް އިރު ހީވަނީ މާޝަލް ކުދިކުދިކޮށް ކައިލާން ހިނގައިގަތް ހެންނެވެ. މާޝަލް ބިރުން ގޮސް ހީބިހި ނަގަން ފެށިއެވެ.\nއަނދިރި ގަނޑު ތެރޭގައި ފަހަތަށް ބަލަމުން ދުވަމުން ދިޔަ އަލީޝާއަށް މަޑުޖެހިލެވުނީ ދިގު ރާސްތާއަކަށްފަހު ގެޔެއް ފެނުމުންނެވެ. މިފަދަ ބިރުވެރިކަމަކާއި އޭނާ ކުރިމަތިލާ މިއީ ފުރަތަމަ ފަހަރެވެ. އޭނާއަށް ހަމަޖެހުމުގެ ނޭވާއެއް ލެވުނެއް ކަމަކު ހިތް ނުތަނަވަސްވާން ފަށައިފިއެވެ. އަމިއްލަ ނަފްސު ސަލާމަތް ވެވުނެއް ކަމަކު ” އޮޓޯގްރާފް ބޯއީ” އަށް ވީގޮތެއް އޭނާއަކަށް ނޭނގެއެވެ. ނޫނެކެވެ. އޭނާއަށް މިވިސްނެނީ މާ ބޮޑަށްށެވެ. އެހެން މީހުންނަށް ވާނެ ގޮތަކާއިމެދު ވިސްނުމަކީ އޭނާ ކޮށްގެން ވާނެ ކަމެއް ނޫނެވެ. ވެދެވެން އޮތް އެހީއެއް ވިޔަސް އެހެން އިންސާނުންނާއިމެދު ވިސްނުމަކީ އޭނާ ކޮށްގެން ވާނެ ކަމެއް ނޫނެވެ. މިހެން ހިތަށް އަރުވާލަމުން ކުރިމަތިން ފެންނަން ހުރި ގޭގައި އަލީޝާ ޓަކިދިނެވެ. އަދި ބާރަކަށް ” ހެޔޮނުވާނޭ. ހުޅުވާށޭ.” ގޮވަން ފެށިއެވެ. ނަސީބަކުން މާ ގިނަ އިރުތަކެއް ނުވެ އެތެރެއިން އަންހެނަކު ދޮރު ހުޅުވާލިއެވެ. އޭރުގައި މައި ނޭވާލެވެމުން ދިޔަ އަލީޝާ ފެނިފައި އެމީހާ ހައިރާންވިއެވެ. އަދި ވީ ކީއްތޯ އަހައި ސުވާލު ކޮށްލީ އެތެރެއަށް ވަންނަން ދައުވަތު ދެމުންނެވެ. ނަމަވެސް އަލީޝާ “ވަރަށް އެމަރޖެންސީ”އޭ ބުނުމުން އެމީހާ ތައްޔާރު ވެލީ އަލީޝާ ދައްކަން އުޅޭ ވާހަކަ އަޑު އަހާލުމަށްށެވެ. އެމީހާގެ ފަހަތުން މުންޑު އަނދެގެން ހުރި ފިރިހެނެއްވެސް ނިކުތީ އެވަގުތުއެވެ.\nއަނިޔާވެރި ޒުވާނާގެ ކޮންމެ ހަމަލާޔަކަށް ކެތްކުރަމުން ދިޔަ މާޝަލްގެ ދުލުން ބޭރުވަމުން ދިޔައީ މަޑުމަޑު ‘އާހް”ކެވެ. މިއީ އޭނާއަށް އައު އަނިޔާތަކެއް ނޫނެވެ. މިފަދަ އެތައް އަނިޔާތަކަކަށް އެހެން ފަހަރު ފަހަރު އޭނާ ކެތްކުރެއެވެ. ނަމަވެސް މިފަހަރު ކެތްކުރުންވެސް ވެފައިވަނީ ދަތި ކަމަކަށްށެވެ. އޭނާ ބައެއް ފަހަރު އެޒުވާނާގެ ކައިރިން ސަލަމާތްވުމަށްޓަކައި ހަރަކާތްކޮށްލައެވެ. ނަމަވެސް ދެވަނަ ސުކުންތުގައި ބިރުން ތެޅެގަނެވެނީއެވެ. ގަތްފައިވާ ބިރާއި ވަމުންދިޔަ ތަދަށް ކެތްކުރަން ކިތަންމެ އުނދަގުލަސް އެނޫން ގޮތެއް ނެތެވެ.\n” ކަލޭ މިއަދު ހުރެ ރަނގަޅަށް ސުވަރުގެޔަށް ނޫނީ ނަރަކައަށް ފޮނުވާލާނަން. މިރޭ މަށާ ދެކޮޅަށް މާ ގަދަވެލީ މަ ކަލޭ ގައިގަ ނުޖަހައިގެންނެއްނު. ހިތުން މީ މާމޮޅު ހީރޯ އެއް. އެކަމް އަސްލު… އަންހެން ދޮޅަގަނޑު.” ބާރަކަށް ދަތްކުޑި ވިކާލަމުން އެޒުވާނާ މުއްކަވާލެވިފައިވާ އަތް އިތުރަށް ފިއްތާލައި ބާރު ކޮށްލިއެވެ. އަދި މާޝަލްގެ ކޮލުގައި ޖަހައިލި ބޮނޑިއާއި ލޭތަށް އޮހޮރިގެން ދިޔައެވެ. އެއަޑުވެސް މުޅި ތަނުގައި ގުގުމަން ފަށައިފިއެވެ.\nމާޝަލްގެ ހަރަކާތްތައް ހުއްޓިގެން ދިޔައީ ކުއްލިއަކަށްށެވެ. އެއްވެސް ހަރަކާތަކާއި ނުލައި އޮތް އިރު ހީވަނީ މަރުވެފައިވާ މައްޔިތެއް ހެންނެވެ.\nއަލީޝާއާއި އޭނާއާއިއެކު އައި އަންހެން މީހާއަށް އެމަންޒަރު ބަލަން ހުއްޓުން އަރާފައި ހުރެވުނީ ލިބުނު ބޮޑު ސިހުމުގެ ސަބަބުންނެވެ. ހުރިހާ އެންމެންގެ ނަޒަރު ޒުވާނާއާއި ދިމާލަށް ދަތުރުކުރަން ފެށުމުން އޭނާއަށް ކުރެވުނު ކުށް ކުޑަ ހިނދު ކޮޅަކަށްވެސް ހިތުގައި އާލާ ވާން ފެށިއެވެ. އަދި އެތައް ފަހަރަކު އަމިއްލަ އަތަށް ބެލެން ފެށީ ކުށް ވެރިޔަކު ފަދައިންނެވެ. އަނެއްކާ މާޝަލް މަރުވީ ހެއްޔެވެ؟\n” ކަލޭ ތީ ހާދަ ހަޔާތް ކުޑަ ލަދު ކުޑަ ފިރިހެނެކޭ ދޯ ލުފްޝާން. ލަދު ހަޔާތް އަރުއްވައިގަނެފަ ތޯއްޗެއް. އެނގޭތަ ތިކުރެވުނު ކަމެއް؟ އާދޭ! އަވަހަށް އާދޭ! އަހަރެންވެސް މަރާލާ. މިހިރަ އަންހެން ކުއްޖާވެސް މަރާލާ. އޭރުން ކަލޯ ފިރިހެނަކަށް ވާނީ.” އަލީޝާއާއިއެކު އައި ދެމަފިރިންގެ ތެރެއިން ސަކީނާ ހަޅޭއްލަވައިގަތެވެ. ލުފްޝާން އިސްޖަހައިލިއެވެ. ކުރެވުނު ކުށް އެނގުނު ފަދައެވެ. އޭގެ ދެވަނަ ސުކުންތުގައި ފެނުނީ ލުފްޝާން އައިސް މާޝަލް ވެއްޓިފައި އޮތް ދިމާ ބިންމަތީގައި އިށީނދެލި މަންޒަރެވެ.\n” އޭ.. ކަލޭ މަކަރު ޖަހައިގެން ދޯ ތި އޮތީ. މަށަށް އެނގެޔޭ ކަލޭ އަދި މަރެއް ނުވާނެކަން. ކަލޭ ތިއުޅެނީ މަ ޖަލަށް ލާން ވެގެން. ހަމަ މިހާރު ތެދުވޭ. ތިއުޅެނީ މިއެންމެން ތެރޭގަ މަ ލަދު ގަންނަނުވަން. މަށަށް އެނގެޔޭ ތީ ބޮޑު މަކަރު ބޮލެއް ކަން. ނުލަފާ މީހާ. މަކަރު ބޯ. ހަމަ މިހާރު ތެދުވޭ. އެހެންނޫނީ….” ލުފްޝާން އަދިވެސް ބެލީ މާޝަލްއަށް އަނިޔާއެއް ދެވޭތޯއެވެ. މާޝަލްގެ އެއްވެސް ހަރަކާތެއް ނުވާ މަސްގަނޑު ގުޑުވަމުން ދިޔައިރު އެހިތުގައި ކުޑަވެސް ރަހުމެއް ނެތެވެ.\n” އަދިވެސް ބަލަނީ އޭނަގެ ގައިގަ ތެޅޭތޯ ދޯ. މީނަ ގޮވައިގެން ހޮސްޕިޓަލަށް ދާން ހިނގާބަލަ. ނޭނގެ މަރު ނުވާ ކަމެއްވެސް. ނޭވާ ލާތޯ ބެލިންތަ؟ އަހަރެން އެބަ ގުޅަން ކައުސިލަރަށް. ފޯނު ނަގާނެ ކަމެއްވެސް ނޭނގެ.” ސަކީނާގެ ފިރި ހުސޭނުވެސް ބުންޏެވެ.\n” ނޫޅެން ބަލާކަށް. މަށަށް އެނގެޔޭ އޭނަ އެމަސައްކަތް ކުރަނީ ޑްރާމާ ކުޅެން ކަން. ވަރަށް ފޫހި. މަށެއް ނޫޅެން ކޮންމެހެން ހޮސްޕިޓަލަށް ގެންދާކަށްވެސް. ” މިހެން ބުނަމުން ލުފްޝާން ބެލީ އަވަހަށް އެތަނުން ދެވޭތޯއެވެ.\n” ދެން ކިހިނެއް އަހަރެމެން ހަދާނީ. ހުސޭންވެސް ފިސާރި ބަލި މީހެއް އެއީ. އޭނާއަށް ނުވެސް އުފުލޭނެ އަދި އަމުދުން ފިރިހެން ކުއްޖެއް. މަންޖެއަށްވެސް ކެރުނީ އަހަރެމެން ކަހަލަ މުސްކުޅި ގެއެއްގަ ޓަކި ތަޅަން ވިއްޔަ.” ހުސޭން ފޯނެއްގައި ހުރި މަންޒަރު ބަލަން ހުރެފައި ސަކީނާ މިހެން ބުނިއިރު މޫނުމަތިން ހާމަވަމުން ދިޔައީ މާޔޫސްކަމެވެ.\nއެއްފަހަރު މާޝަލްގެ މޫނަށް އަނެއްފަހަރު ހުސޭންގެ މޫނަށް އަލީޝާ ބަލައިލިއެވެ. އަދި ނުލާހިކު ފުންކޮށް ވިސްނާލިއެވެ. ކޮންމެ ހެނެއް ވިޔަސް އެފިރިހެން ކުއްޖާ އެހާލުގައި ޖެހުނީ އޭނާގެ ސަބަބުންނެވެ. އޭނާ ސަލާމަތް ކުރަން ހަދައިގެންނެވެ. ކަން މިހެން ވީއިއިރު މާޝަލް މަރުވާއިރުވެސް އެއްވެސް ކަމެއް ނުކޮށް އޭނާ ހުންނަން ވީ ހެއްޔެވެ؟\nއަލީޝާއަށް ފެނުނީ ތަންކޮޅެއް ދުރުގައި އޮތް ބަރޮލެކެވެ. ސިކުނޑިއަށް އައި މޮޅު ހިޔާލަކާއިއެކު އަލިޝާ ދުވެފައި ދިޔައީ ބަރޮލާއި ދިމާލަށްށެވެ. އަދި ބަރޯ ދުއްވާލަމުން މާޝަލްގެ ކައިރީގައި މަޑު ކޮށްލައިގެން ހުރީ މާޝަލް އުފުއްލާނެ ގޮތަކާއިމެދު ވިސްނާލަންށެވެ.\n” ދަރިފުޅާ. ދަރިފުޅާ. ނޫން.” އަލީޝާގެ ހަރަކާތްތަށް މަޑު ޖެހިލީ ފޮރޮޅުލީ ގޮނޑިއެއްގައި އިށީނދެގެން އިން އަންހެނެއް އެގޮނޑި ބާރަކަށް ދުއްވަމުން އަންނަ މަންޒަރު ފެނުމުންނެވެ. އަދި ހަމަ އެއަންހެން މީހާގެ ފަހަތުގައި ހުއްޓިލައިގެން ހުރި ނިޔާޒްވެސް އޭނާއަށް ފެނުނެވެ. ނިޔާޒް އަލީޝާއާއި ދިމާލަށް ބަލައިލީ ވައްކަމެއް ފަޅާ އެރި ފަދަ ގޮތަކަށްށެވެ. އެހިނދު ގަނޑުވެފައި ހުރެވުނީ މިރޭގައި އޭނާއަށް ނިޔާޒާއި ދިމާލަށް ބުނެވުނު ބަސްތައް ކަންފަތުގައި ގުގުމަމުން ދިއުމުންނެވެ. ކޮންމެ ފަހަރަކު ސްޓޭޖް މައްޗަށް އަރާ އޭނާ ބުނާ ބަސްތައް ހަނދާން ވުމުންނެވެ. އޭނާއަކީ އެއްވެސް މީހަކަށްޓަކައި އިހްސާންތެރިވާ މީހެއް ނޫން ކަމެވެ. އޭނާއަކީ ބޮޑާ މީހެއް ކަމެވެ. އަދި އެއްވެސް މީހަކަށްޓަކައި އެއްވެސް ވަރެއްގެ އެހީއެއް ވެދިނުމަކީ އޭނާ ކުރާނެ ކަމެއް ނޫން ކަމެވެ. ނަމަވެސް މިރޭގައި އޭނާގެ ހަޔާތުގައި މިހިނގަނީ ކޮންކަހަލަ ކަންތައްތަކެއް ހެއްޔެވެ؟ އޭނާގެ އަމަލްތައް އާދަޔާ ހިލާފްވެއްޖެއެވެ. ނޫނެކެވެ. ހަމަ އެންމެ ރެއެއްގެ ސަބަބުން އަލީޝާ އޭނާގެ މުޅި “ކެރިއަރ”އަށް ބުރު އަރާނެ ކަހަލަ ކަމެއް ނުކުރާނެއެވެ. އޭނާގެ އުންމީދުތައް ފުނޑު ފުނޑު ނުކޮށްލާނެއެވެ. މިހާރުވެސް އިންސާނަކަށްޓަކައި އޭނާއަށް ވަރަށް ގިނަ ކަންތައްތައް ކުރެވިއްޖެއެވެ. ދެން ނިމުނީއެވެ.\nއަލިޝާއަށް އަމިއްލަ ދުނިޔެއިން ނިކުމެވުނީ އެމްބިއުލެންސްގެ އަޑު ފަށްގަނޑުގެ ސަބަބުންނެވެ. އެވަގުތު ރަށުގެ ފަޅު ތެރެއަށް ވެއްދި ލޯންޗުގެ އަޑުވެސް އޭނާއަށް އިވުނެވެ. އޭނާ އެއްފަހަރު މާޝަލްއާއި އޭނާ ވަށައިގެން ތިބި މީހުންނަށް އަދި އަނެއްފަހަރު ލޯންޗާއި ދިމާލަށް ބަލައިލިއެވެ. އޭނާއަށް ދެން ކަންތައް ކުރަންވީ ގޮތް އެނގުނު ފަދައެވެ. އަލިޝާ އަވސް ފިޔަވަޅު ތަކެއްގައި ގޮސް ލޯންޗަށް އެރިއެވެ. އޭރުވެސް މާޝަލްގެ ކައިރީގައި ހުރި 40ހަކަށް އަހަރުގެ އަންހެން މީހާގެ ރުއިމުގެ އަޑު ވަރަށް ބާރެވެ. އަލީޝާ އެކަންތައްތަކާއި މެދު ވިސްނާލުމެއް ނެތި ފުން ނޭވައެއް ފަޒާގެ ތެރެއަށް ދޫކޮށްލަމުން ލޯންޗަށް އަރާ ސީޓެއްގައި އިށީނދެލައި ލޯ މަރައިލިއެވެ.\n” މައި ގޯރޑް. ތޭންކް ގޯރޑް. ހީ އިޒް އަލައިވް.” އެމްބިއުލެންސް ތެރެއަށް އަރާ ހަމަޖެހިލަމުން ޑޮކްޓަރ މާޝަލް ނޭވާ ލާތޯ ބަލައިލާފައި ބުންޏެވެ.\n” ކީކޭ؟ މަގޭ ދަރި މަރުވިއްޔޭ؟ ނޫންންން.” މުފީދާ ރޮއިގަތެވެ. ތަންކޮޅެއް ދުރުގައި ހުރި މާޝަލްގެ މަންމަ މުފީދާއަށް އެބަސްތައް އަޑު އިވުނީ އެހެން ގޮތަކަށްށެވެ. ވާނީވެސް އެހެން ނޫން ހެއްޔެވެ؟ އޭނާއަކަށް އިނގެރޭސިއެއް ނޭނގެއެވެ. އަލީޝާއަށް އަޑު އިވުނީ މުފީދާގެ ބަސްތަކެވެ. އެހިނދު މާޝަލް މަރުވީކަން ލޯމަރާލައިގެން އޮތް އަލީޝާއަށް ނަގައިގަނެވުނެވެ.\n” އެލީ މޭމް. މޭމް. މޭމް.” އަލީޝާއަށް ދެލޯ ހުޅުވާލެވުނީ މީހަކު ގޮވާ އަޑަށްށެވެ. ބަލައިލިއިރު ލޯންޗް ދުއްވަން ހުރި މީހާގެ އިތުރަށް ހުރި ފަޅުވެރިއެއް އޭނާއަށް ގޮވަނީއެވެ.\n” ވަޓް؟” ތަދުވަމުން ދިޔަ ބޮލުގައި އަތްއަޅާލައިގެން ހުރެ ފަރުވާ ކުޑަ ގޮތަކަށް އަލީޝާ އަހައިލިއެވެ.\n” މޭމް. އެރަށު މީހުން އެއުޅެނީ މީހަކަށް ވަރަށް ގެއްލުން ލިބިގެން ކަންނޭނގެ. އަޅުގަނޑުވެސް މީ މިރަށު މީހެއް. ދެން….” މިހާ ހިސާބަށް ބުނެފައި އެމީހާ އިސްޖަހައިލީ އަލީޝާ ހަޅޭއް ލަވައިގަތުމުންނެވެ. “ދެން އަހަންނަށް ކީއްތަ؟ ކަލޭ މިރަށު ސޮރެއް ވީމަ ހުރިހާ ކަމަކަށް އަތް ބާނަން ވޭތަ؟ އެއީ ކަލޯ ބައްޕަތަ؟ ނޫނީ ދޮންބައްޕަތަ؟ މިޔޮއް ރަށަކަށް އައި ފަހުން އެއްވެސް ކަމެއް ރަނގަޅަކަށް ނުވޭ. އެންމެ އެކަށީގެންވާ ސާވިސެއް އަހަންނަކަށް ނުލިބޭ. ނޭނގެ ދެން. އެހެންނޫނަސް އެނގޭތަ ކަލޭމެން ލަސްވީމަ މަށަށް ވީވަރު.؟ ކަލޭމެން ބޮޑީގާރޑުން މަށާ އެކީގަ ނައީމާ ވީވަރު. އެންމެ ފަހަރަކުވެސް ހިތަކަށް ނާރައޭ ދޯ އަހަންނަކީ ކާކުކަމެއް؟ ވަޒީފާއިން ކަނޑާލަންވީ ކަންނޭނގެ. އެއްވެސް ކަމަކަށް ފަރުވައެއް ނުބަހައްޓާ. ކަލޭމެންނަށް ރަނގަޅުވާނީ ލާރި ދީފަ ގޭގަ ބޭއްވީމަ. ” އައިސްފައިވާ ރުޅިގަނޑު އަލީޝާ ބޭލީ އެފިރިހެން މީހާއަށްށެވެ. ” މޭމް. އެއީ ކުޑަކޮށް ލަސްވީ މޫސުން ގޯސްވީމަ. އެހެންނޫނަސް މޭމް ބުނުއްވީމެއް ނޫން ތޯ ބޮޑީގާރޑުން މިދަތުރުގަ ގެންދަން ބޭނުން ނޫން ވާހަކަ…” އިސްޖަހައިލައިގެން ހުރެ އެމީހާ ބުނި އެއްވެސް އެއްޗެއްގެ އެއްވެސް އަގެއް ނެތެވެ. “ޖަސްޓް ޝަޓް އަޕް.” އެމީހާއާއި ދިމާލަށް ޝަހާދަތް އިނގިލި ދިއްކޮއްލާ މިހެން ބުނަމުން އަލިޝާ އަނެއްކާވެސް ދެލޯ މަރައި އޮށޯއްވެލީ ބޮލަށް އަރާފައިވާ ތަދު ފިލުވާލުމުގެ ނިޔަތުގައެވެ.\nމަރުކަޒުގައި އާދައިގެ ވަރަކަށް މީހުންތައް ހޭލަމޭލަވަމުން ދިޔައެވެ. ނަމަވެސް އަޑު ބާރުވެފައިވަނީ މުފީދާގެ ކުކުރުމުގެ އަޑުންނެވެ. ވޯޑްގައި މާޝަލް އޮތްއިރު އެހީތެރިއަކަށް ހުރީ މުފީދާ އެކަންޏެވެ. ހީވާ ކަހަލައެވެ. މިދުނިޔޭގައި މާޝަލްގެ ހުރި ހަމައެކަނި އިންސާނަކީ އެއީއެވެ.\nމުފީދާ ރޮމުން ދިޔައިރު އޭނާ މަސައްކަތް ކުރަމުން ދިޔައީ އަޑު ނުނެރި ވޭތޯއެވެ. ހީވާކަހަލައެވެ. އެހެން އެއްވެސް އިންސާނަކަށް އޭނާއާއި ހެދި އުނދަގުލެއް ވާކަށް އޭނާ ބޭނުން ނުވަނީއެވެ. އާނއެކެވެ. މިހާރުވެސް އޭނާއާއި ހެދި ބަރުބާދުވެގެން ދިޔަ ހަޔާތްތަކެއް ވަކި މަދެއް ނޫނެވެ. އޭނާ ގަސްތުގައި އެއްވެސް ކަމެއް ނުކުރެއެވެ. ހުރިހާ ކަމެއްވެސް ވެގެން ދަނީ އޭނާ ހިތަށްވެސް ނާރާ ހުއްޓައެވެ. މިއަދުވެސް އޭނާ ދެކޭ ގޮތުގައި މާޝަލްއަށް އެޖެހުނު ހާލުގެ ޒިންމާދާރަކީ އޭނާއެވެ. ވާނީވެސް އެހެންނޫން ހެއްޔެވެ؟ އުމުރުން5އަހަރުން ފެށިގެން ދުވަހަކުވެސް އޭނާގެ ގާތް މީހަކަށް އޭނާގެ އިހުމާލުން ބޭރުން ދެރަގޮތެއް ނުވެއެވެ.\nހޭނެތިފައި އޮތް މާޝަލް ކުޑަކޮށް ހަރަކާތް ކޮށްލިއެވެ. އެފަދަ ހަރަކާތަކަށް ކެތްތެރިކަން ކޮޅުން ލާފައިހުރި މުފީދާއަށް ލިބުނީ އައު ހިތްވަރެކެވެ. އަދި ވަރަށް ބާރަށް ޑޮކްޓަރގެ ނަމުން ގޮވައިލީ އޭނާއަށް ނުހިނގޭނެކަން އެނގޭތީއެވެ.\nA salam to oll..\nIngey lahun upp v ma sakuvaa gina vaanekan.. Bt Swriiii swriii swrii. Ushaaayah nuliyevegennneh noon upp nuvii kii.. Bt cnnection nulibigen… Soo hwp u ill lyk thix.. Lyv cmmntxxx.. Nxt prt insha allah vrh avahah.. Balaanan3dayxx thereyga upp kureveythww.. Enjoy rydinn.. Tvvgc..\nOK OK but dhen faharakun las nukuraathi\nya Insha allah.. Thnkxx..\nUshee Is Back Yayyy !!! next part avas kohla dhehchey ingey ..kèep voing ☺\nHmmm.. Um back.. Insha allah avas kollaanan..\nW .salaam. .ok ok ok hehe. … dhn part avahahh kiyaalan libenya ??\nNxt prt kiyaalan libeyne insha allah.. Thnkxxxxx…\nOkki then. Nice\nheevaa kahala eve….. mithan maa gina in genevifai hury\nThnkxxx.. I ll improve nxt tym Insha allah..\nVarahh reethi ekam maashal anhen v ma sakarayy..nxt prt kon iraknn??\nEhn dw.. Dhn maashal firihen vey thw balaalan ekkoh kiyaalahchey.. Nxt prt hwp fully3dayxx thereyga..\nreethi.hope this one will be very good one like your first one.love you much\nInsha allah Maashyy.. Thnkxx alot..\nBreath taking… avahah up kohdehcheyy\nNxt prt tmmrwga ingey Amshin.. Kyp waitin anyway… Thnkxx…\nvv reethi..waiting for nxt part..gdlk keep it up\nއިންތިހާޔަށް (11ވަނަ ބައި)\nލޯބި January 11, 2017\nލޯބި November 1, 2013\nކުރުވާހަކަ ލޯބި June 8, 2018\nހިތާމަ އެހެނިހެން ދީނީ ލޯބި May 7, 2018\nނޭނގި ހިތޭ ތި އަތުލީ 24\nލޯބި December 28, 2017\nދިނީ ޒަހަރު… 34\nހިތާމަ ލޯބި March 12, 2019\nޤާޠިލް…4ވަނަ ބައި…\nލޯބި November 10, 2014


MJT2021: Huvadhoo kandugai Jetski akah massala thakeh kurimathi vejje - vNews.mv\nއެމް.ޖޭ.ޓީ2021: ހުވަދޫ ކަނޑުގައި ޖެޓްސްކީ އަކަށް މައްސަލަތަކެއް ކުރިމަތިވެއްޖެ\nއައްފާން މުހައްމަދު 30 September 2021, 20:23\nމީގެކުރިން މޫސުމުގެ ސަބަބުން ދަތުރަށް ހުރަސްއެޅި، މެދުކަނޑާލަންވެސް ޖެހިފައިވާއިރު މިއަދު ރައިޑަރުން ލ. މާމެންދޫ އިން ގއ. ނިލަންދޫ އަށް ދަތުރުކުރަމުން ދަނިކޮށް، ހުވަދޫ ކަނޑުގައި އެއް ޖެޓްސްކީ އެއް ދިޔަވެ ދަތުރަށް ވަނީ ހުރަސް އެޅިފަ،،\n'މޯލްޑިވްސް ޖެޓްސްކީ ޓުއަރ 2021 ނޯތު ޓު ސައުތު'މިދަތުރު ފަށާފައި ވަނީ ހއ. ތުރާކުނުން މިމަހުގެ 22 ވަނަ ދުވަހުގެ ހެނދުނު 10:30 ގައެވެ.\nފަތުރުވެރިކަމުގެ ދުވަހަށް ހާއްސަކޮށް ކުރާ މި ތާރީހީ މިދަތުރުގެ އެންމެ ފަހުގެ މައުލޫމާތުތަކާއި ދަތުރުގެ ޚަބަރުތައް ވީނިއުސް އިން ގެނެސްދޭނެއެވެ. އެގޮތުން ވީޓީވީގެ ކުޅިވަރު ހަބަރުތަކުގައި އާއި ވީނިއުސްގެ ވެބްސައިޓުން މި މައުލޫމާތުތައް ފެންނަން ހުންނާނެއެވެ. މި އިވެންޓުގެ މީޑިއާ ޕާޓްނަރަކީ ވީމީޑިއާ އެވެ.